Završava se turistička atrakcija decenije: Postavlja se signalni kabl gondole FOTO\nIzvor: B92, 10.Maj.2020, 19:26\nČajetina -- Terenski radovi na izgradnji Gold gondole odvijaju se prema planu i shodno vanrednoj situaciji u kojoj se našla Srbija usled epidemije korona virusa.\n"Prema ugovoru, radovima na montaži opreme treba da prisustvuju i partneri iz Francuske, a zbog zatvorenih granica i oni nisu u mogućnosti da dođu. Očekujemo da avio-saobraćaj krene 18. maja i naši saradnici da stignu na Zlatibor", rekao je Milan >> Pročitaj celu vest na sajtu B92 << Stamatović, predsednik opštine Čajetina.\nTrenutno se završava postavljanje signalnog kabla na prvom delu trase, dok se paralelno radi i na razvlačenju pomoćnog kabla na drugom delu trase. Radovi na garažama na međustanici su u potpunosti gotovi, gde je završeno skladištenje i pozicioniranje kabina.\nGold gondola turistički je projekat decenije na planini Zlatibor, za koji je lokalna samouprava iz Čajetine obezbedila 13 miliona evra.\nKao najduža panoramska gondola na svetu predstavljaće jedinstvenu turističku atrakciju. Devet kilometara vazdušne trase povezaće centar Zlatibora sa ski-centrom Tornik, preko Ribničkog jezera na kom će se nalaziti međustanica. Imaće kapacitet od 600 putnika na sat, koji će biti smešteni u 55 moderno opremljenih kabina.


Jedinstven pristup EU za zaštitu nuklearnog programa sa Iranom\nLideri Evropske unije (EU) složili su se da zauzmu "jedinstven pristup" za zaštitu nuklearnog sporazuma sa Iranom posle američke odluke o povlačenju, saopštili su kasno sinoć izvori bliski EU, prenosi Beta.\nLideri EU će nastaviti da podržavaju sporazum, "dokle god ga i Iran poštuje" i složili su se da će "pokrenuti proceduru zaštite evropskih preduzeća obuhvaćenih američkom odlukom", rekli su Frans presu isti izvori.\nŠefovi Unije su dodali da će istovremeno "odgovoriti na američku zabrinutost o regionalnoj ulozi Irana i njegovom programu balističkih raketa", dodali su izvori bliski EU u Sofiji gde se održava samit EU i Zapadnog Balkana.\nTrump: SAD se povlače iz sporazuma sa Iranom\nAmerički predsednik Donald Tramp izjavio je 8. maja da se SAD povlače iz sporazuma koji je u julu 2015, godine posle dugih teških pregovora sa Iranom potpisalo šest velikih sila - SAD, Rusija, Kina, Velika Britanija, Francuska i Nemačka.\nTrampova odluka naišla na osudu Irana i razočarenje ostalih potpisnica sporazuma.


Bankari i đaci petaci zasadili 50 platana - JuGmedia\nBankari i đaci petaci zasadili 50 platana\nNIŠ – Zaposleni u Prokredit banci i učenici petog razreda Osnovne škole „Dušan Radović“ zasadili su 50 platana duž Bulevara Svetog cara Konstantina i na Vizantijskom bulevaru.\n„Ova akcija doprinosi očuvanju životne sredine, i što je još važnije utiče na dobro zdravlje svih građana. Verujemo da će primer „Prokredit“ banke pratiti i drugi, i da ćemo zajedničkim snagama omogućiti da naš grad na svakom ćošku ima zelenu oazu“, rekao je pomoćnik gradonačelnika Niša Jovan Stojković, koji je takođe pomogao da platani budu zasađeni.\nU Prokredit banci ističu da je ova banka svakodnevno posvećena zaštiti životne sredine i godinama konstantno ulaže u projekte usmerene na unapređenje energetske efikasnosti i upotrebu obnovljivih izvora energije u Srbiji.\nSadnjom stabala, čemu je prethodilo otvaranje „zelene“ regionalne ekspoziture u Nišu, banka pokazuje spremnost za unapređenjem ekološke svesti u Srbiji.\nObilazak radova na Koridoru 10 kod Crvene reke\nNa konkursu je 19 projekata dobilo podršku, od kojih su vlasnici 13 projekata omladinska udruženja i udruženja koja se bave mladima, a 6 podržanih…\nMuškarac iz Leskovca star 68. godina preminuo je danas u prostorijama EPS snabevanje dok je službenicima podnosio žalbu povodom isključenja struje…


Rijaliti Dvor: Sada i Ćemo napao Miloša Bojanića : Crveni tepih\nRijaliti Dvor: Sada i Ćemo napao Miloša Bojanića\nNakon što je Firči izbačen iz “Dvora”, ponosni kralj Miloš Bojanić je odlučio da sazove sastanak sa svojim podanicima tokom koga je rezimirao svađu sa Firčijem, ali i vređao pojedince. Najviše se razljutio Ćemo kome je malo falilo da fizički nasrne na Bojanića.\nMiloš je sve vreme sastanka držao govor i nikome nije dozvolio da ima svoje mišljenje. Dvorani su pokušali da mu objasne da je i on kriv za svađu, a kada je Joca rekao da je porodica najsvetija, onda je Miloš izjavio:\n- Pa ako jeste što je onda dirao svoju porodicu, ponovo je počeo Miloš sa pričama o Firčijevoj sestri zbog koje je Firči juče i poludeo.\nSvi su počeli da se bune što ponavlja uvredu, a onda je Ćemo, kome je Miloš inače tokom sastanka rekao mnoge ružne stvari, skočio i počeo da vređa Miloša.\nOstali su pokušavali da ga smire ali je Ćemo bio toliko besan da je udarao šakom o sto urlao je i vrištao na sve oko sebe. Svi su se uplašeni razbežali od stola.\nU sledećem trenutku Ćemo se popeo na sto i ddlovalo je kao da će se baciti na kralja. Dragana i Nemanja su pokušali da ga skinu sa stola, kako ne bi napravio glupost, ali bezuspešno.\nĆemo se šetkao po stolu i pričao:\n- Ti si gladan novca, tebi treba novac. Odričem se svog honorara. Ma daću ti svu svoju zaradu narednih godinu dana smrdo smrdljivi, vikao je Ćemo da bi na kraju istrčao iz prostorije.\nInače, dvorani su sve vreme sastanka pokušavali da bojkotuju Miloša i da prekinu razgovor o skandalu sa Firčijem, ali je Miloš bio uporan i neumoljiv. Čak je rekao i da kaže da je šou bez njega bio potpuno nezanimljiv zbog čega su svi počeli da se hvataju za glavu.\n- To što vi ne možete da shvatite je ovaj šou bio neke druge dimenzije dok vi niste došli, to je vaš problem, rekao je ljutito Dejan Milićević.\nSvetlana P@yahoo.com said on 19/02/2011 at 08:40\nOvaj Cemo je cist Moron!


NOVI PROJEKAT MINISTARSTVA PROSVETE: Od jeseni stižu digitalni udžbenici za đake : Nadlanu.com\nObjavljeno 2. mar 2018. / 15:55:49\nNa pametnoj tabli smenjuju se fotografije, video-klipovi, zadaci na koje se odgovara jednim klikom. Teška lekcija o ćelijama postaje zanimljiva petacima kada je uče na način koji je njihovoj generaciji blizak - kao da igraju kompjutersku igricu. Ovako je u četvrtak izgledala demonstracija digitalnog udžbenika na času biologije nastavnice Marine Drndarski u OŠ "Drinka Pavlović" u Beogradu.\nBilo je mnogo ruku podignutih uvis, učenici su znali odgovore na zadatke koje je postavljala nastavnica, ali su se odlično snalazili i u odgovorima na novinarska pitanja. Objasnili su da im učenje uz pomoć digitalnog udžbenika i pametne table mnogo više odgovara, jer lakše pamte, pošto lekcija izgleda kao da igraju igricu. Kažu, vole internet, informatiku, kompjutere i mobilne telefone, pa im je zato ovakav čas bolji, a digitalni udžbenik zanimljiviji od papirnog.\nU klupama, među učenicima petog razreda, sedeli su i premijerka Ana Brnabić i ministar prosvete Mladen Šarčević. Kada je došlo vreme za mali odmor, objasnili su novinarima da je ovo samo jedan od digitalnih udžbenika koje izdavači pripremaju za narednu školsku godinu. Do 1. septembra biće spremni digitalni udžbenici za sve predmete prvog i petog razreda, a za njihovu upotrebu biće obučeno 2.000 nastavnika iz cele Srbije, koji će učestvovati u ovom pilot projektu. Ovi razredi izabrani su jer će oni od jeseni imati potpuno reformisane nastavne planove i programe.\nPremijerka Brnabić je izjavila da je Vlada Srbije za uvođenje digitalnih udžbenika obezbedila 70 miliona dinara, dodajući da je reforma obrazovnog sistema najvažniji zadatak.\n- Ako nastavimo ovako, osigurali smo drugačiju budućnost za našu decu i zemlju - rekla je premijerka. - Povezali smo osnovne škole u akademsku mrežu Srbije, a predstoji nam da sve njih povežemo na brzi internet, što je neophodno da bismo u 2.000 učionica u okviru pilot-projekta uveli digitalne udžbenike za šta je iz budžeta za 2018. opredeljeno 70 miliona evra. To ćemo najverovatnije raditi sa Evropskom investicionom bankom.\nDa bi digitalni udžbenici dobili odobrenje i ušli u učionice potreban je novi zakon, a ministar Šarčević očekuje da se ovaj dokument nađe u skupštinskoj proceduri do kraja marta.\nZa ovu školsku godinu bilo je planirano uvođenje elektronskih dnevnika, a prema rečima premijerke Brnabić, ovu vrstu evidencije već ima 556 škola. U njima je za tri četvrtine smanjeno vreme potrošeno na administraciju, a broj izostanaka sa časova prepolovljen.\nAna Brnabićdigitalnidigitalni udzbeniciministarstvo prosvetemladen šarčevićvlaa srbije


„Kustendorf Koncert“ poznatog reditelja Emira Kusturice i njegove muzičke grupe "The No Smoking Orchestra" dostupan je od danas na Jutjubu u formi filma i može se pogledati OVDE.\nSnimak nastupa iz Drvengrada je kreativna zamena za tradicionalni festival ruske muzike Kustendorf Klasik, koji se ove godine nije održao u uobičajenom formatu zbog pandemije korona virusa. Na koncertu su zajedno sa muzičarima The No Smoking Orchestra svirali i mladi muzičari iz Srbije i Rusije, učesnici prethodno održanih festivala.\nKustendorf Koncert počeo je italijanskom tarantelom u aranžmanu The No Smoking Orchestra i preko najboljih pesama benda Emira Kusturice u finalu stigao do čuvenog "Slovenskog marša" Petra Iliča Čajkovskog. Uz Emira i „The No Smoking Orchestra“, svirali su i studenti iz Srbije, Branka Baroš (violina), Dimitrije Simić (harmonika), Dimitrije Mladenović (klavir), Borisav Stanić (klarinet) kao i studenti iz Rusije, Kamila Zalijeva (sopran), Vasilisa Jevstignjejeva (klavir) i Luka Belozerov (flauta). Za nove aranžmane, pobrinuo se jedan od najperspektivnijih srpskih kompozitora mlađe generacije, Aleksandar Sale Sedlar.\nKUSTENDORF CLASSIC 2021 - Emir Kusturica & No Smoking Orchestra\n"Pored dobre muzike, snimak će vas voditi kroz predele Mokre Gore i Rusije, navode organizatori festivala.\n- Zbog ograničenja izazvanih pandemijom Korona virusa, Drvengrad ove godine nije mogao da primi mlade muzičare iz Srbije i Rusije. Oni ovde dolaze od 2013. godine, kako bi u jednoj apsolutno slobodnoj atmosferi ispoljili svoj duh kroz muziku, kao i kako bi razmenili iskustva sa poznatim muzičarima. The No Smoking Orchestra je ovde u selu snimio naš balkanski „drajv“ – Kustendorf Koncert, uz učešće mladih muzičara iz Srbije i Rusije. Nadam se da ćemo sledeće godine sa našim prijateljima iz Gasprom njefta, festival održati ponovo ovde - istakao je Emir Kusturica.


Ove godine bez litije u Vlasotincu - Dnevnik Juga\nPočetna / DRUŠTVO / Ove godine bez litije u Vlasotincu\nDnevnik Juga 21/05/2020\tDRUŠTVO, Vlasotince Ostavi komentar\n„U skladu sa aktuelnom situacijom, a u dogovoru sa sveštenstvom, odlučili smo da ove godine ne bude sečenja kolača kod krsta, već da on bude presečen u crkvi. Neće biti ni litije od crkve do krsta, kako bismo izbegli okupljanje. Pogotovo imamo u vidu činjenicu da se sutrašnji praznik pada u petak, koji je ujedno i pijačni dan u Vlasotincu i da ćegužva samim tim biti veća–kaže direktor Kulturnog centra Boban Dimitrijević.\nOn dodaje da su snimci prošllo godišnje litije postavljeni na sajtu ove ustanove, u okviru akcije „kultura online“ koja i dalje traje. Litija na dan vlasotinačke slave obnovljena je 2018. godine, a pre toga nije se održavala više od sedam decenija.\nPrethodni Raduj se Srbijo – vraćaju se orlovi krstaši!\nSledeći Predsednik Srbije juče posetio Leskovac\nRusko srpski humanitarni centar u Nišu reagovao je na situaciju u opštinama pogođenim poplavama i …


Da suze postanu radosnice... - Sportske.net\nDa suze postanu radosnice...\nReprezentativke Srbije teško su podnele poraz od Crne Gore u polufinalu Evropskog prvenstva. Bilo je i suza, ali vremena za tugovanje nema, već u nedelju je borba za bronzu sa Mađaricama.\nKapiten ženske rukometne reprezentacije Srbije Andrea Lekić pozvala je publiku da sutra pomogne njenoj ekipi u meču sa Mađarskom u Beogradskoj areni, za bronzanu medalju na Evropskom prvenstvu.\nPosle poraza od Crne Gore u polufinalu EP, Lekićeva je ocenila da publika večeras u Areni bila na nivou na kom je trebalo i ranije tokom takmičenja da bude.\n"Publika je bila napokon na nivou na kom je trebalo da bude tokom celog šampionata. Sutra nam je podrška još potrebnija jer bih volela da osvojimo medalju i tako na lep način zaokružimo ovo prvenstvo", kazala je Andrea Lekić.\nOna je navela da je današnji poraz od Crne Gore težak, baš zato što je razlika bila samo jedan gol (27:26).\n"Moramo odmah da zaboravimo ovu utakmicu", rekla je Lekićeva.\nSrpski golman Katarina Tomašević kazala je da je razočarana jer je propušteno mnogo napada za izjednačenje.\n"Imali smo šansu, dosta napada za nerešen rezultat smo propustili. Šta je - tu je, razočarana sam... To što je bilo više crnogorskih navijača i što su bili glasniji ne želim da komentarišem", rekla je Katarina Tomašević.\nBek Jelena Erić je rekla da je njena ekipa na dobrom putu i da mora što pre da zaboravi poraz.\n"Moram da kažem da je Crna Gora bolja samo za jedan gol od nas, kao što je i rezultat na kraju pokazao, iako su iskusnije i imaju medalju sa Olimpijskih igara. Na jako smo dobrom putu, dale smo sve od sebe i brzo moramo ovo da zaboravimo", rekla je Jelena Erić.\nSrednji bek Kristina Liščević bila je uplakana dok je prolazila pored novinara.\n"Radile smo stvarno mnogo i za ovu utakmicu i za ceo šampionat. Ovo je bila utakmica naših života. Moramo da damo poslednji atom snage za bronzu. Naravno, zadovoljna sam učinkom, ovo se događa jednom u životu", rekla je 23-godišnja Kristina Liščević.\nDrugi golman reprezentacije Srbije Jovana Risović kazala je da je njena ekipa propustila da ostvari veliku pobedu.\n"Propustile smo veliku pobedu jer je sve vreme bila izjednačena i veoma teška utakmica. Potrebna nam je sada publika i sve bih ih pozvala u Arenu protiv Mađarske, jer je to jako kvalitetna ekipa sa dosta jakih igračica", kazala je Jovana Risović, koja je sa 19 godina najmlađa u reprezentaciji Srbije.\nSrbija će sutra od 14.30 u beogradskoj Areni igrati protiv Mađarske utakmicu za treće mesto na Evropskom prvenstvu koje organizuje.


Postignut dogovor Beograda i Prištine | EurActiv Srbija\nDelegacije Beograda i Prištine postigle su 24. februara u Briselu nakon višednevnih pregovora dogovor o regionalnom predstavljanju Kosova i integrisanom upravljanju prelazima. Trodnevni razgovori u Briselu protekli su u neizvesnosti, a Beograd je gajio umereni optimizam da će biti pronađeno rešenje koje će Srbiju približiti statusu kandidata. Brisel je pozdravio postizanje dogovora, uz ocenu da je posebno dobrodošao u svetlu odlučivanja o statusu kandidata za Srbiju sledeće nedelje. S druge strane, dogovor će omogućiti Kosovu da samostalno učestvuje na regionalnim skupovima, ali će mu i otvoriti mu put ka uspostavljanju ugovornih odnosa sa EU.\nŠef beogradskog tima Borislav Stefanović rekao je po završetku pregovora u Briselu da uz ime Kosova u fusnoti stoji formulacija koja ne prejudicira status Kosova. On je dodao da zahtev Prištine da se u fusnoti pominje i Deklaracija o nezavisnosti Kosova nije prihvaćen.\nPrema postignutom sporazumu, kako se navodi u saopštenju Evropske komisije, ispred imena delegacije Prištine stajaće natpis "Kosovo", a u fusnoti će pored zvezdice pisati: "Ova odrednica ne prejudicira stavove o statusu i u skladu je sa rezolucijom 1244 Saveta bezbednostiu UN i mišljenjem Međunarodnog suda pravde o deklaraciji o nezavisnosti Kosova".\nStefanović je naglasio da će delegacija Prištine u regionalnim forumima biti zastupljena "na asimetričan, znači nejednak način", dok je portparolka visoke predstavnice EU za spoljnu politiku i bezbednost Maja Kocijančič rekla da će dogovor omogućiti Kosovu samostalan nastup na svim regionalnim skupovima.\n"Sporazum će omogućiti Kosovu da učestvuje i samostalno potpisuje sporazume i da govori za sebe na svim regionalnim skupovima", kazala je Kocijačič novinarima u Briselu. Sva dokumenta do sada je u ime Kosova potpisivao UNMIK.\nKometarišući činjenicu da Deklaracija Skupštine Kosova o nezavisnosti nije uključena u fusnotu, šefica pregovaračkog tima Kosova Edita Tahiri je rekla da je to "već uključeno kroz Mišljenje Međunarodnog suda pravde" koje se, dodala je, odnosi upravo na tu Deklaraciju.\nUpitana da li zvezdica pored imena Kosova ipak znači da će se Kosovo razlikovati od ostalih zemalaja u regionu, Tahiri je odgovrila: "Ta zvezdica je kao pahuljica, istopiće se kad prođe zima".\nDelegacije Beograda i Prištine su na sastanku u Briselu zaključile i tehnički protokol o primeni sporazuma o integrisanom upravljanju prelazima koji je sklopljen u decembru.\nTahiri je takođe rekla da danas potpisani protokol o integrisanom upravljanju granicama/prelazima znači da je "država Srbija de fakto priznala Kosovo".\nDogovor otvara put ka produbljavanju odnosa Kosova i EU\nZvaničnici Evropske unije ocenili su da postignuti dogovor predstavlja "važan korak napred" na putu Srbije i Kosova ka Evropi. Za Srbiju to, pre svega, znači da je sada bliže dodeljivanju statusa kandidata, pošto je dogovor o regionalnom predstavljanju Kosova jedan od uslova za to. Visoka predstavnica EU za spoljnu politiku Ketrin Ešton je istakla u saopštenju da su sporazumi o regionalnoj saradnji i upravljanju prelazima "posebno dobrodošli imajući u vidu razmatranje Saveta iduće nedelje o statusu kandidata za Srbiju".\nS druge strane, dogovor će omogućiti pokretanje studije o izvodljivosti za Sporazum o stabilizaciji i pridruživanju između Kosova i Evropske unije. Kada je o Kosovu reč, za napredak u dijalogu sa Beogradom vezuju se i pregovori o viznoj liberalizaciji i sporazum o trgovini sa EU.\nEštonova je u saopštenju navela da postignuti dogovor dozvoljava Kosovu dalji napredak ka ugovornim odnosima sa EU. "Kosovo će na taj način pratiti isti evropski put kao svi drugi na Zapadnom Balkanu u skladu s njegovom evropskom perspektivom", navela Ketrin Ešton u saopštenju.\nOna je istakla da u tom svetlu "Evropska komisija predlaže da se pokrene studija izvodljivosti za Sporazum o stabilizaciji i pridruživanju između Kosova i EU".\nEvropski komesar za proširenje Štefan File naveo je u zajedničkom saopštenju da "današnji sporazum takođe jača regionalnu saradnju, dobrosusedske odnose i agendu za proširenje u regionu Zapadnog Balkana".\nPregovori koji su je počela 22. februara bili su teški i neizvesni, pošto obe strane nisu želele da odstupe od svojih pozicija. Beograd je insistirao na uvažavanju Rezolucije UN 1244, a Priština na dekalaraciji Skupštine Kosova o proglašenju nezavisnosti. Kako su ranije je rekli izvori u Briselu, kosovska strana je zahtevala i da redosled dokumenata u fusnoti bude takav da na prvom mestu bude deklaracija o nezavisnosti Kosova, zatim mišljenje Međunarodnog suda pravde i tek na kraju Rezolucija 1244.\n: Beograd i Priština: prvi dan slobodnog kretanja\n: Izvoz Srbije na Kosovo bio oko 300 miliona evra\n: Lunaček: Svi bi trebalo da priznaju Kosovo


Da li ste znali da postoji sedam seksualnih doba kod muškaraca? - Afrička Šljiva\nJoš pre mnogo godina Šekspir je isticao da postoji sedam doba u životu čoveka. Možemo takođe reći da muškarac ima sedam seksualnih doba, obeleženih postepenim padom aktivnosti testosterona tokom godina. Ali, možemo ipak naglasiti tu reč “postepeno”… Pad testosterona u toku nekoliko decenija je zaista veoma spor.\nSedam seksualnih doba kod muškaraca su:\nMuškarci sa 20 godina i manje, obično „pucaju“ od testosterona. Istraživanja su pokazala da u proseku imaju oko tri orgazma nedeljno – ali u nekim slučajevima mnogo, mnogo više. Njihova potencija je na vrhuncu i u ovim godinama kreće njihova prava seksualna aktivnost.\nMuškarci u dvadesetim godinama imaju nešto samo manje testosterona nego u tinejdžerskom dobu. Prema istraživanjima, verovatno će imati oko tri orgazma nedeljno – iako na to mogu uticati faktori kao što je da li je u stalnoj vezi ili ne. Generalno, prosečan muškarac u dvadesestim je generalno manje eksplozivno aktivan nego ranije, i može odgoditi orgazam prilično vremena. Erekcija i seksualni odnosi u dvadesetim godinama obično traju dosta duže, nego što je to bio slučaj u tinejdžerskim danima.


Sedam osoba uhapšeno zbog napada u Parizu kod bivše kancelarije časopisa “Šarli Ebdo” – OnlineVesti\nSedam osoba uhapšeno zbog napada u Parizu kod bivše kancelarije časopisa “Šarli Ebdo”\nby admin September 26, 2020, 9:18 am 1.8k Views\nGlavni osumnjičeni, koji je identifikovan kao 18-ogodišnji muškarac pakistanskog porekla, uhapšen je u blizini mesta napada. Policija je saopštila da je još šest osoba zadržano u pritvoru i da je u toku njihovo saslušavanje.\nMinistar unutrašnjih poslova Žerald Darmanin rekao je da je očigledno u pitanju akt islamskog terorizma i ocenio da je policija potcenila nivo pretnje u tom području.\nNapad se dogodio u vreme kada je u Parizu u toku sudjenje osumnjičenima za saučesništvo u nizu terorističkih napada izvršenih pre pet godina, koji su započeti masakrom u tadašnjoj kancelariji lista, a dva dana kasnije bili okončani posle talačke krize u jednom supermarketu u kojem se prodavala hrana spremljena po “košer” standardima jevrejske vere.\nZa ukupno tri dana, teroristi su tada ubili 17 ljudi, od kojih 12 u oružanom napadu na prostorije “Šarli ebdoa”, gde je u tom trenutku bio u toku sastanak uredjivačkog kolegijuma.\nObeležavajući početak sudjenja saučešnicima u napadima iz 2015. godine, uredništvo lista je početkom ovog meseca odlučilo da, uz odavanje počasti ubijenim kolegama, ponovo objavi kontroverzne karikature Mohameda, opisujući ih kao “dokazni materijal” u tom procesu i kao deo istorije koja, kako je navedeno, “ne može biti ponovo ispisivana ili brisana.”\nVIDEO: Nasilje na protestima u Parizu, policija koristila suzavac


Sirijska novinska agencija SANA javila je da je bombaš samoubica aktivirao eksploziv na pijaci u Suvajdi i da su u napadu učestvovale tri osobe. Druga dvojica napadača ubijena su pre nego što su aktivirala eksploziv.\nMilitanti Islamske države izvršili su istovremeno napade na tri sela severoistočno od grada. Sirijski mediji javljaju da je u napadima ranjeno najmanje 37 ljudi. Iz Sirijske opservatorije za ljudska prava saopšteno da je u napadima ubijeno 32 ljudi, a da je 30 ranjeno.


I Republika Srpska traži preispitivanje gradnje malih hidroelektrana, usvojena četiri zaključka – Portal gorazdeonline.ba\nNaslovna/Novosti iz BiH/I Republika Srpska traži preispitivanje gradnje malih hidroelektrana, usvojena četiri zaključka\nI Republika Srpska traži preispitivanje gradnje malih hidroelektrana, usvojena četiri zaključka\nRepublika Srpska traži preispitivanje gradnje malih hidroelektrana, a na današnjoj sjednici Narodne skupštine usvojena su četiri zaključka.\nNaime, iz SNSD-a traže da nove inicijative za planiranje malih hidroelektrana trenutno budu obustavljene, te da Vlada RS-a preispita sve dosadašnje koncesije, prenosi BL portal.\n1. Narodna skupština Republike Srpske zadužuje Vladu Republike Srpske i nadležna ministarstva da u narednih šest mjeseci sačine prijedlog mjera kojim će se preispitati svi ugovori o koncesijama i status aktivnosti predviđenih predmetnim ugovorom.\n2. Narodna skupština Republike Srpske zadužuje Vladu Republike Srpske i Ministarstvo poljoprivrede, šumarstva i vodoprivrede, da u skladu sa strateškim dokumentima iz oblasti djelatnosti i Prostornim planom Republike Srpske, urade analizu hidropotencijala na vodotocima Republike Srpske i u skladu s tim, prateća dokumenta strateškog značaja, bazirana na principima integralnog upravljanja vodama i održivog korišćenja vodnih snaga na prostoru Republike Srpske.\n3. Narodna skupština Republike Srpske zadužuje Vladu Republike Srpske i nadležna ministarstva, da uz učešće Komisije za koncesije, trenutno obustave razmatranje svih novih inicijativa za planiranje malih hidroelektrana, sve dok se ne realizuju aktivnosti iz tačke 1. i 2. ovih zaključaka.\n4. Narodna skupština Republike Srpske zadužuje Vladu Republike Srpske i nadležna ministarstva da preispitaju i izmijene postojeći sistem podsticaja proizvodnje električne energije iz ove vrste obnovljivih izvora električne energije.\nKlub poslanika DEMOS predlaže da Vlada Srpske u roku od 90 dana izvrši analizu i predloži izmjene zakonskih i drugih akata, a u cilju potpune zabrane gradnje malih hidroelektrana na teritoriji Republike Srpske.\nPodsjećam, Parlament FBiH je zabranio gradnju malih hidroelektrana.\nHasečić: U Vilinoj vlasi nema sobe u kojoj žene nisu silovane ili neko ubijen


Budžet FBiH za 2016. rebalansom smanjen za 82 miliona KM – dijalogin.tv\nBudžet FBiH za 2016. rebalansom smanjen za 82 miliona KM\nUzimajući u obzir podatke o izvršenju Budžeta Federacije BiH za period januar – juni 2016. godine, te na temelju projekcija Federalnog ministarstva finansija, prihodi od poreza na dobit pojedinaca i preduzeća su povećani za oko 10,4 miliona KM. Povećan je i povrat anuiteta od krajnjih korisnika za otplatu duga i veći je za oko 35,4 miliona KM. Također, na pojedinim pozicijama prihoda planirana su i smanjenja, prije svega na ekonomskim kodovima naknada i taksi i prihoda od pružanja javnih usluga, za 7,6 miliona KM. Uzimajući to u obzir, neporezni prihodi u ukupnom iznosu su povećani za 27,2 miliona KM.\nRAZMATRANI RADNI TEKSTOVI PRORAČUNA FBiH ZA 2017. GODINU I ZAKONA O NJEGOVU IZVRŠAVANJU\nTakođer, ne postoji organ koji bi vršio nadzor nad primjenom odredbe koja se tiče blagovremenog pokretanja postupka i koji bi izricao sankcije stečajnom dužniku, odnosno organu ovlaštenom za zastupanje stečajnog dužnika usljed neblagovremenog pokretanja postupka. To, dalje, dovodi do nedovoljne stečajne mase, te niskog stepena namirenja povjerilaca. Konstatovano je i da su troškovi provođenja stečajnog postupka visoki u odnosu na vrijednost stečajne mase, te da on predugo traje.\nU predstečajnom postupku, čiji je cilj finansijsko i operativno restrukturiranje privrednih subjekata, omogućeno je nelikvidnom privrednom društvu da zaključi nagodbu s povjeriocima u cilju lakšeg i povoljnijeg izmirenja novčanih obaveza. Time se izbjegava stečaj privrednog društva i omogućava nastavak poslovne djelatnost, a povjerioci bi bili namireni bolje nego u stečajnom postupku koji dugo traje i puno košta. Propisano je da je Finansijsko informatička agencija nadležna, odnosno ovlaštena da pokrene prekršajni postupak protiv stečajnog dužnika, odnosno organa ovlaštenog za zastupanje stečajnog dužnika ako on ili organ ovlašten za njegovo zastupanje ne podnese prijedlog za otvaranje stečajnog postupka u roku od 30 dana od nastupanja platežne nesposobnosti.\nVlada FBiH dala prethodnu saglasnost za dodjelu sredstava za liječenje demobilisanog branioca Samira (Sulejman) Sulejmanovića iz Ilijaša, iz sredstava utvrđenih Federalnom ministarstvu za pitanja boraca i invalida odbrambeno-oslobodilačkog rata na poziciji tekućih transfera pojedincima – za pomoć u liječenju boraca – branitelja, u iznosu od 20.000 KM.\nFederalna vlada danas je usvojila Godišnje konsolidirano izvješće interne revizije u javnom sektoru u Federaciji BiH za 2015. godinu, te zadužila organizacije javnog sektora u FBiH, kojima je to obveza, da preduzmu aktivnosti u svezi uspostave i popunjavanja jedinica interne revizije. Zaduženo je Federalno ministarstvo pravde da, prilikom slijedećih izmjena i dopuna Zakona o plaćama i naknadama u tijelima vlasti FBiH, uvrsti poseban dodatak na plaću zaposlenim u jedinicama interne revizije radi usuglašavanja njihovih plaća na svim razinama u javnom sektoru u FBiH, kao i harmoniziranja s plaćama internih revizora na državnoj razini. Cilj je davanje adekvatnog značaja ovoj funkciji i pridonošenje neovisnosti interne revizije.\nFederalno ministarstvo finansija zaduženo je da poduzme aktivnosti na popunjavanju sistematiziranih radnih mjesta u Centralnoj harmonizacijskoj jedinici ovog ministarstva kako bi bilo osigurano uspješno obavljanje zakonom utvrđenih nadležnosti čije ispunjenje je i obveza iz članka 90. Sporazuma o stabilizaciji i pridruživanju.Centralna harmonizacijska jedinica dužna je nastaviti pružati podršku organizacijama u javnom sektoru u Federaciji BiH pri uspostavi interne revizije. Također je zadužena da nastavi aktivnosti na razvoju ove funkcije sukladno zakonu i podzakonskim aktima iz ove oblasti, kako bi bila uspostavljena operativna i funkcionalna struktura interne revizije u organizacijama u javnom sektoru u Federaciji BiH.\nVlada Federacije BiH je prihvatila informaciju o ostvarenim i raspoređenim javnim prihodima u Federaciji BiH za prvih devet mjeseci ove godine, koji su iznosili 5.673,7 milijuna KM, što je za šest posto ili za 323,1 milijuna KM više u odnosu na isto razdoblje 2015. godine. U navedeni iznos nisu uključena sredstva financiranja. Ukupni proračunski prihodi iznosili su 3.293,7 milijuna KM, te su veći za pet posto ili za 144,5 milijuna KM. Prihodi izvanproračunskih fondova ostvareni su u iznosu od 2.251,4 milijuna KM i veći su za sedam posto, ili za 152,6 milijuna KM, a javni prihodi ostalih korisnika u Federaciji BiH su 128,6 milijuna KM i veći su za 25 posto ili za 26 milijuna KM.\nUkupni prihodi, sa uključenim sredstvima na ime otplate vanjskog duga, tekući transferi i donacije i primici Proračuna FBiH iznosili su 1.521,1 milijuna KM i veći su za jedan posto ili za 10,6 milijuna KM u odnosu na razdoblje siječanj – rujan 2015. godine.\nUkupno ostvareni prihodi, kantonalnih proračuna, uključujući proračune općina, kantonalne direkcije cesta i ostale korisnike javnih prihoda, a sa uključenim grantovima i transferima drugih razina vlasti, iznosili su 2.071,4 milijuna KM i veći su za tri posto ili za 60,8 milijuna KM. Doprinosi za mirovinsko-invalidsko osiguranje iznosili su 1.200,2 milijuna KM i veći su za dva posto ili 27,2 milijuna KM, za zdravstveno osiguranje naplaćeno je 951,9 milijuna KM, što je više za 15 posto ili za 120,7 milijuna KM, a za osiguranje od neuposlenosti 99,3 milijuna KM, što je više za pet posto ili za 4,7 milijuna KM.\nFederalna vlada dala je Nadzornom odboru RMU Banovići d.d. Banovići prethodne saglasnosti za razrješenje Razije Begić vršioca dužnosti izvršnog direktora za ekonomske poslove – člana Uprave, radi isteka mandata, kao i za imenovanje Almira Delića za vršioca ove dužnosti do okončanja konkursne procedure, a najduže do šest mjeseci.\nLast 30 Days Visits: 61.693\nTotal Visits: 3.217.681


Posjeta delegacije Ministarstva odbrane i Generalštaba Armije Republike Makedonije Ministarstvu odbrane Bosne i Hercegovine\nMinistry of Defense Bosnia and Herzegovina\nМинистарство одбране Босне и Херцеговине\nZamjenica ministra odbrane BiH Marina Pendeš sa saradnicima, primila je danas delegaciju MO i GŠ Armije Republike Makedonije, koju je predvodio general-potpukovnik Miroslav Stojanovski, načelnik GŠ Armije R. Makedonije.\nCilj posjete delegacije MO i GŠ Armije R. Makedonije bio je razmjena iskustava OS BiH i Armije R. Makedonije stečenih u operacijama podrške miru, te razmatranje mogućnosti uzajamne podrške u razvoju regionalnih inicijativa.\nMarina Pendeš zamjenica ministra odbrane BiH upoznala je goste o postignutim rezultatima na planu reforme odbrane, gdje su postignuti značajni rezultati za koje BiH dobija pohvale i priznanja ne samo od zemalja članica PfP, već i od vodećih zemalja NATO. Naglasila je kako će MO BiH i OS BiH nastaviti sa reformom istim tempom, kako bi aktivno doprinijeli da BiH uskoro postane članica NATO i EU. Naglasila je kako BiH nema alternative na putu ka evroatlantskim integracijama i da se na tom putu susreće sa sličnim problemima koje ima i Makedonija, koja na proteklom samitu NATO-a u Bukureštu, kao dogogodišnja članica Partnerstva za mir, nije pozvana u NATO upravo zbog političkih razloga. Istovremeno je izrazila nadu da će i BiH i Makedonija uskoro dobiti pozive za punopravno članstvo u NATO-u, jer to i zaslužuju.\nNačelnik GŠ Armije R. Makedonije general-potpukovnik Miroslav Stojanovski je u ime makedonske delegacije zahvalio na prijemu, te naglasio da Republika Makedonija s pažnjom prati proces reforme odbrane u BiH i da podržava BiH u procesu priključenja evroatlantskim integracijama.\nObostrano je izražana želja da se nivo dosadašnje saradnje dva ministarstva odbrane u narednom periodu poboljša i proširi.\nGeneral-potpukovnika Miroslava Stojanovskog u prijepodnevnim satima primio je i načelnik Zajedničkog štaba Oružanih snaga BiH general-major Miladin Milojčić.\nSastanak je iskorišten za razmjenu iskustava oružanih snaga dviju zemalja u operacijama podrške miru kao i poboljšanju uzajamne podrške na regionalnom planu.


Donacije za zanimljive projekte - oradio.rs\nDonacije za zanimljive projekte\nNovi program donacija "Centrifuga", za organizacije i "Superste" za pojedince, koji nudi "Erste banka" u iznosu od sedam miliona dinara biće dostupan zanimljivim i relevantnim projektima koji na internetu uspeju da dobiju dovoljnu podršku javnosti. "Ideja je podržimo sve ideje i inicijative koje mogu imati pozitivan uticaj na društvo, odnosno da podstaknemo aktivnosti koje mogu unaprediti zajednicu iz koje dolazimo", rekla je koordinatorka ovog programa Jelena Vasilev.\n"Erste banka" je za pobedničke projekte, koji putem društvenih mreža dostignu određeni broj glasova, obezbedila deset donacija u iznosu od 500.000 dinara i deset donacija po 200.000 dinara.\nPored društvenih mreža, glasanje će se odvijati i na onlajn platformi Superste.net gde će biti predstavljeni projekti koji prođu selekciju. Učesnike za vreme trajanja sakupljanja glasova očekuju i brojni mentori kao i drugi resursi koji će organizacijama i pojedincima pomoći da što bolje realizuju svoju ideju.\nUz "Erste banku", ovaj program je podržala i "Fondacija Dokukino". Predstavnik ove organizacije Darko Soković kaže da je ovo način da se dođe do transparentnosti novčanih donacija, a da će tome pomoći onlajn glasanje i predstavljanje. Pored toga, on ističe kako je za Srbiju važno da ima lidere, odnosno ljude koji mogu jasno da ukažu na problem i daju rešenje.\n"Nama je važno da pojedinci, lideri, shvate da ne mogu više da se oslanjaju na pomoć države, premijera, ili bilo koga drugog, već da sve zavisi od njih i da promene mogu doći isključivo od njih", izričit je Soković.\nIako je predviđeno da će novac dobiti oni koji budu bili najaktivniji na društvenim mrežama, deo glasova će dati i žiri. Kako još predstavnik "Dokukina" kaže – projekti koji su potrebni jesu oni koji mogu kasnije da nastave realizaciju i bez donacija.\nSličnu ideju ali u saradnji sa "Fondacijom Dokukino" imala je i organizacija Vojvođanski građanski centar. Oni su na konkursu "Comunnity boost" osvojili treće mesto za ideju uklanjanja grafita u Novom Sadu aktivnim lobiranjem na društvenim mrežama ali i brojnim razgovorima sa predstavnicima gradske vlasti. Sve to je rezultiralo osnivanjem "Antigrafiti jedinice", kaže predstavnica VGC-a Jelena Dukarić.\n"Mi smo se zaista trudili i više od godinu dana razgovarali sa predstavnicima gradske vlasti kako bismo im dali do znanja koliko je potrebno ukloniti grafite mržnje u Novom Sadu, što znači da je moguće sprovesti ovakvu ideju u delu", izjavila je Dukarić i dodala: "Superste program je sjajan upravo za one koji imaju slične ideje ali nemaju sredstava za realizaciju".\nViše informacija o tome kako možete da se prijavite i koje su tačne propozicije takmičenja, pogledajte na ovom sajtu.\nStipendija za studiranje u Gracu\nUkoliko želite da nadogradite znanje iz prava ili ekonomije na jednom od najstarijih austrijskih univerziteta, to i možete uz stipendiju…


Mdicinska sestra u domu zdravlja i njena koleginica zaposlena na intenzivnoj nezi uskoro n...\nMdicinska sestra u domu zdravlja i njena koleginica zaposlena na intenzivnoj nezi uskoro neće imati iste plate, dok će se lekari primarijusi supspecijalisti naći u najvišim platnim grupama, koje su ranije bile rezervisane isključivo za rukovodioce.\nOvo su, kako saznaju “Novosti”, samo neke od novina koje donosi predstojeća reforma sistema plata u Srbiji. Nadležni obećavaju da je ostavljen prostor da se između radnih mesta napravi razlika u pogledu odgovornosti, uslova rada, kreativnosti, rizika kojem se osoba izlaže i drugih specifičnosti posla.\nKonačno će se uvesti vrednovanje kvalitetnog rada, pa će oni koji se ističu, ma u kom sektoru bili, imati priliku da napreduju i do osam puta.\n– Kadar sa visokom stručnom spremom, tokom radnog veka na istom radnom mestu, moći će svoju zaradu da uveća čak do 40 odsto – ističu u Ministarstvu državne uprave i lokalne samouprave. – Primera radi, nastavnik početnik, sa postojećom zaradom od oko 43.000 dinara, mogao bi na osnovu svojih performansi da dostigne platu i od 60.000.\n– Reforma plata doneće i veću socijalnu jednakost, a to će biti učinjeno smanjivanjem razlike između onih koji najviše i najmanje zarađuju i to ne kroz smanjivanje viših zarada, već kroz podizanje nižih – kažu nadležni. – I dok je ranije raspon između najniže i najviše plate iznosio čak devet, kroz primenu Zakona o platama smanjiće se ispod sedam. To će uticati na ravnomerniju distribuciju, podizanje životnog standarda i smanjenje siromaštva.\nNadležni naglašavaju da je za efikasno funkcionisanje sistema potrebno da ga vode stručni ljudi, ali i da aktivnosti zbog kojih sistem postoji rade najbolji mogući stručnjaci.\n– Iako jedno radno mesto pripada određenoj familiji, a samim tim i istoj platnoj grupi, uvođenjem vrednovanja specifičnosti posla ona će se ipak razlikovati – kažu u Ministarstvu. – To će od posebnog značaja biti za medicinske sestre, pa će one koje rade “teže” poslove od starta biti plaćane više.\nSistem će biti značajno fleksibilniji nego ranije i u srednjem roku će omogućiti rukovodiocima da adekvatno planiraju, upravljaju i unapređuju sisteme kojima upravljuju.\n– Zaposleni neće kao ranije biti svrstavani u tačke, već u fleksibilne raspone, koji će osim jasne diferencijacije i vrednovanja različitih radnih mesta, omogućiti nagrađivanje onih institucija koje odgovorno i pametno upravljaju finansijskim sredstvima, kao i onih zaposlenih koji u najvećoj meri doprinose unapređenju rada institucije – kažu nadležni.\nRukovodioci će morati odgovornije da raspolažu sredstvima, svesni fiskalnog prostora i stanja u zemlji, dok će zaposleni osim prilike da budu “kreatori svoje sudbine”, morati više pažnje da posvete rezultatima rada i zadovoljstvu građana.\nSva radna mesta u državi, koja se odnose na netržišne aktere u okviru javnog sektora, postaće uporediva. Tačno će se znati koliko je koje radno mesto vrednovano, ne samo apsolutno, kao do sada, već i relativno, u odnosu na druga radna mesta i druge sektore. To će samo po sebi ukazati na anomalije u sistemu koje treba ispraviti, na putu kreiranja zdrave, održive i pametne javne uprave.\nPROSEČNA PLATA 440-445 EVRA\nProsečna plata u Srbiji će pre kraja ove godine dostići nivo između 440 i 445 evra, poručio je juče premijer Aleksandar Vučić.\n– To će biti uvećanje od 20 odsto u odnosu na nivo koji sma zatekao kada sam preuzeo mandat – rekao je Vučić. – Stvorili smo uslove da plate u privatnom sektoru ubrzano rastu, što je dobro. One u privatnom sektoru treba da su veće nego u javnom, da ne bi svi bežali u javni sektor.\nMentalni detoks: Odmah uradite ovih 9 stvari i sve će vam krenuti u životu!


Osnovati udruženje žena Romkinja - GradPrijedor.com - Portal grada Prijedora\nHome»Društvo»Osnovati udruženje žena Romkinja\nOsnovati udruženje žena Romkinja\n8. januara 2013. 1 Min Read\nŽene Romkinje u Prijedoru bi ove godine trebalo da dobiju svoje udruženje.\nInicijator osnivanja udruženja žena Romkinja Samira Kahrimanović rekla je da bi primarni zadaci ove nevladine organizacije bili očuvanje tradicije i kulture romske populacije i briga o zdravlju, posebno reproduktivnom.\n„Ciljna grupa biće mladi i žene kojih među prijedorskim Romima ima oko dvije stotine“, kazala je Kahrimanovićeva Srni.\nPrema njenim riječima, Udruženje Roma Prijedor veoma uspješno u svom radu, ali bi žene i mladi, organizovani u odvojeno udruženje, jednostavnije, lakše i brže dolazili do projekata namijenjenih isključivo njima.\n„Poznato je da su i žene i mladi spretniji kad je u pitanju učešće u kulturno-umjetničkim društvima, kao i da su reproduktivno zdravlje i planiranje porodice zajednički problemi ovih dviju ciljnih grupa“, dodala je Kahrimanovićeva.\nUdruženje Roma Prijedor postoji od 2001. godine.


HomeRegionSAD o ustoličenju Joanikija: Bezbednost građana iznad svega\n24/08/2021Redakcija BALKAN TVRegion, Vesti, za slajder0\nAmeričke vlasti izrazile su zabrinutost zbog „zaoštravanja retorike” u vezi sa ustoličenjem mitropolita crnogorsko primorskog Srpske pravoslavne crkve (SPC) Joanikija na Cetinju i pozvale sve u Crnoj Gori da rade na smirivanju tenzija.\n„Ohrabrujemo crnogorske vlasti i Mitropoliju crnogorsko-primorsku SPC da blisko sarađuju po pitanju lokacije ustoličenja novoizabranog mitropolita Joanikija, a da bezbednost građana bude iznad svega”, naveo je neimenovani portparol Stejt departmenta, preneo je danas Glas Amerike.\nStejt department ocenio je da je Crna Gora „dugo prepoznata kao raznolika i tolerantna zemlja” i da bi svi „građani trebalo da urade svoj deo da poštuju tu ponosnu tradiciju”.\n„Pozivamo sve, građane, političke i verske lidere, da rade na smirivanju tenzija”, rekao je portparol američkog Ministarstva spoljnih poslova, javlja Beta.\nPrema njegovim rečima, SAD podržavaju verske slobode, uključujući i pravo pojedinaca da slobodnu praktikuju svoju vjeru. SAD takođe podržavaju slobodu izražavanja, kao što je pravo na mirno okupljanje.\nPotpredsednik Vlade Crne Gore Dritan Abazović izjavio je sinoć da država garantuje da će bezbednosna situacija biti mirna i nakon 5. septembra za kada je zakazano ustoličenje Joanikija u Cetinjskom manastiru.\nVeliki broj građana okupio se nedavno na Cetinju u znak protesta protiv ustoličenja Joanikija u Cetinjskom manastiru. Organizatori protesta, grupa građana, traže da ustoličenje Joanikija bude na nekom drugom mestu, a ne u Cetinjskom manastiru, sedištu Mitropolije.\nKarantin za više od 600 učenika iz Slovenije nakon izleta u Grčku


Pokreni se za posao - Privrednik - Vesti i privredni adresar zapadne Srbije\nDatum kreiranja: 30.01.2017 - 13:54:07\nRok za prijavljivanje na konkurs Pokreni se za posao je produžen do 28. februara zbog velikog interesovanja.\nTaj program pomaže pokretanje malih i porodičnih preduzeća dodeljivanjem bespovratnih sredstava od 250 000 dinara za kupovinu opreme za pokretanje ili unapređenje sopstvenog biznisa i obuhvata deset opština Zlatiborskog okruga.\nMenadžer projekta Milivoje Jovanović kaže da su glavne ciljne grupe mladi preduzetnici, žene preduzetnici i ljudi koji su ostali bez posla i žele da pokrenu sopstveni biznis.\nMenadžer projekta Pokreni se za posao Milivoje Jovanović\nProgram Pokreni se za posao osam godina za redom sprovodi organizacija ENVEO Eneka iz Niša u saradnji i uz finansijsku podršku kompanije Filip Moris.Tim programom je do sada podržano pokretanje ukupno 30 malih preduzeća na teritoriji Zlatiborskog okruga.\nKroz progrаm Pokreni se za posao ove godine će novih 100 preduzetnika dоbiti bеspоvratnа srеdstvа na nivou Srbije.\nОsim tоgа kоrisnicimа ćе nа rаspоlаgаnju biti veliki broj obuka i sаvеtоdаvnа pоmоć еkоnоmskih stručnjаkа, kојi ćе ih uputiti u оsnоvе mаlоg prеduzеtništvа.


2019 – Page 112 – Sportski savez Beograda\nRUKOMET Reprezentacija Srbije remizirala je sa selekcijom Hrvatske 25:25 (14:14) u trećem kolu kvalifikacija za Evropsko prvenstvo 2020. Više od 8.000 gledalaca prisustvovalo je spektaklu u "Štark Areni", gde su "Orlovi" mogli i do pobede u poslednjem napadu. Duel u najvećoj srpskoj hali obilovao je preokretima,\nHOKEJ NA LEDU Posle fantastične igre i velike pobede na startu protiv Hrvatske (3:1), reprezentacija Srbije pomalo neočekivano izgubila je u drugom kolu Svetskog prvenstva Druge divizije A grupa. Srpski oklopnici su poraženi od Australije sa 3:2 (2:1, 1:0, 0:1), iako su imali vođstvo. Srbija je povela\nŠKOLSKI SPORT Svetsko prvenstvo za srednjoškolce ulazi u završnu fazu. Posle takmičenja u grupama, sledi razigravanje za plasman. Za naslov prvaka sveta Svetskog prvenstva u fudbalu u organizaciji Saveza za školski sport Srbije i Svetske školske sportske federacije, bore se 24 muške reprezentacije i 16 ženskih.\nFUTSAL Neko bi rekao čudo (ne)viđeno, ali čuda se događaju. Futsal reprezentacija Srbije pobedila je u Nišu, u fantastičnom ambijentu punog „Čaira“, petostruke prvake sveta, selekciju Brazila – 3:0(1:0). U utakmici koja ostaje u sećanju bez obzira na njen prefiks prijateljska i nestvaran konačan ishod, meču\nHOKEJ NA LEDU Muške reprezentativne selekcije ove sezone na međunarodnoj sceni ostvaruju veoma dobre rezultate, a za našim hokejašima nimalo ne zaostaju ni hokejašice. U prilog tome svedoči i sjajan rezultat koji je ostvarila ekipa Serbia Girls na Angels Kupu koji je održan minulog vikenda. Naime, na\nPrevious 1 … 111 112 113 … 142 Next


Stomatolozi u Republici Srpskoj diskriminisani, jedini nemaju ugovor sa FZO - Stomatologija.me\nNaslovnaObavještenjaStomatolozi u Republici Srpskoj diskriminisani, jedini nemaju ugovor sa FZO\nStomatolozi u Republici Srpskoj diskriminisani, jedini nemaju ugovor sa FZO\nPrivatne stomatološke ambulante u Republici Srpskoj još nemaju potpisan sporazum sa Fondom zdravstvenog osiguranja RS (FZO RS), čime bi se omogućilo liječenje pacijenata u privatnim ordinacijama uz zdravstvenu knjižicu. Stomatolozi smatraju da su na ovaj način, u poređenju sa svim drugim privatnim zdravstvenim ustanovama koje imaju potpisan ugovor sa FZO RS, diskriminisani, te da će pokušati još jednom pokrenuti inicijativu prema FZO RS. Siniša Kovačević, predsjednik Udruženja stomatologa RS, rekao je da je pitanje sporazuma između FZO RS i privatnih stomatoloških ambulanti otvoreno već 10 godina, te da jasnog i zvaničnog odgovora od Fonda nemaju.\n“Kroz neformalne razgovore smo mogli zaključiti da je procjena nadležnih institucija da ne raspolažu dovoljnim sredstvima koja su potrebna za realizaciju sporazuma”, kazao je Kovačević.\n“Nama je suštinski najspornija činjenica da je od svih zdravstvenih ustanova jedino privatnim stomatološkim ambulantama onemogućen ovakav način poslovanja”, rekao je Kovačević.\n“Ako bi došlo do potpisivanja sporazuma i ako bi se on adekvatno ostvarivao u praksi, pacijent bi mogao birati pod istim uslovima i državnu i privatnu ambulantu”, objasnio je Kovačević.\n“Zakonom o zdravstvenoj zaštiti RS propisano je da su sve privatne javne zdravstvene ustanove jednake pred zakonom. Ponovo ćemo pokrenuti inicijativu prema Fondu”, rekao je Dabić.\n“U Crnoj Gori i Hrvatskoj komore stomatologa imaju potpisan ugovor sa fondovima zdravstvenog osiguranja ovih zemalja, čime se daje mogućnost izbora stomatolozima da potpišu ovaj ugovor”, objasnio je Dabić.\nDodao je da bi se potpisivanjem ovog ugovora s jedne strane pružila mogućnost pregleda kod specijalista stomatologa u onim dijelovima RS gdje nedostaje ovih doktora, a s druge strane na primjer u Banjaluci bi se smanjili redovi u javnim stomatološkim ustanovama. U Fondu zdravstvenog osiguranja RS su potvrdili da nemaju potpisan ugovor sa privatnim stomatološkim ambulantama.\n“Fond zdravstvenog osiguranja RS ima potpisan ugovor sa javnim stomatološkim ambulantama u okviru kojih se pružaju stomatološke usluge”, rekli su u FZO RS.\nU domovima zdravlja su istakli da nude sve opšte i specijalističke stomatološke usluge, te da se hitni i bolni slučajevi primaju bez čekanja. Tako u Domu zdravlja Banjaluka kažu da pacijenti, pored drugih opštih i specijalističkih usluga, mogu da rade i sve vrste protetskih nadoknada, uključujući i fiksne protetske nadoknade, mostove i krunice. (www.nezavisne.com)\nPrethodni članakZubobolja – putopis jednog bola\nSledeći članakZbog čega su važni redovni stomatološki pregledi?


Pokret za preokret predao zahtev da se Beogradjanima vrati deo novca plaćenog za grejanje | Novinska agencija Beta\nEKONOMIJA | 28.10.2020 13:35 > 28.10 13:35\nPokret za preokret predao zahtev da se Beogradjanima vrati deo novca plaćenog za grejanje\nOdbornik u Skupštini Beograda Milorad Bjedov je danas zatražio povraćaj novca Beogradjanima "oštećenim zbog cene centralnog grejanja" i hitno smanjenje te cene.\nOn je taj zahtev u ime Gradskog odbora Pokreta za preokret predao gradonačelniku Zoranu Radojičiću.\nPokret za preokret je ocenio da JKP "Beogradske elektrane" godinama "neosnovano, kroz zloupotrebu monopolskog položaja, utvrdjuje cene centralnog grejanja znatno iznad ekonomskih, uz sticanje ekstra profita, na štetu korisnika centralnog grejanja".\n" 'Beogradske elektrane' su neusaglašavanjem cena grejanja sa cenom energenata na svetskom tržištu i kršenjem Zakona o komunalnoj delatnosti, oštetile Beogradjane za 190 miliona evra u proteklih šest godina", navodi se u saopštenju uz zahtev da im se vrati novac koji je "rezultat neosnovanog bogaćenja".\nPokret za preokret je saopštio da je od 2014. godine JKP "Beogradske elektrane" više naplaćenu cenu, preko računa za grejanje, uplaćivalo u gradski budžet, u proseku 30 miliona evra godišnje "s namenom opšte potrošnje" čime je "praktično cena grejanja postala harač koji je nametnut Beogradjanima".\nNa osnovu analize Pokreta za preokret, na osnovu javnih podataka, u poslednje tri godine kada se dobit dobiti JKP "Beogradske elektrane" podeli s brojem kvadratnih metara koje to preduzeće greje, dolazi se do toga da je stanu od 80 kvadrata neosnovano naplaćeno 40.000 dinara godišnje.\nIz toga proizlazi da je za tri godine gradjanima Beograda koji greju stan od 80 kvadrata uzeto oko 120.000 dinara, navodi se u saopštenju, uz ocenu da je to "ozbiljna pljačka svih svih gradjana Beograda koji koriste centralno grejanje".\nU zahtevu za povraćaj novca navedeno je da na osnovu Zakona o javnim preduzećima, kojim je propisano da cilj osnivanja i rada javnih preduzeća nije sticanje dobiti, već obavljanje odredjenih komunalnih usluga radi zadovoljavanja interesa i potreba gradjana.\nPo podacima "Pokret za Preokret", 90 odsto profita JKP "Beogradske elektrane" završava u gradskom budžetu, što znači da je Grad Beograd taj novac, uzet od gradjana, "usmerio na pevajuće fontane, jelke od 80.000 evra, jarbole i ostale besmislene projekte koji ne služe interesima gradjana prestonice".\nU saopštenju je Pokret za Preokret najavio i peticiju i da će sakupljati potpise podrške svom zahtevu, a da će gradjanima za ostvarivanje njihovog prava dati pravnu podršku.


► Pompeo naredne nedelje u Londonu i Kijevu\nFoto: Beta, AP/ Ivan Valencia\nPompeo u sredu stiže u London gde će britanskom premijeru Borisu Džonsonu ponovo potvrditi "specijalne američko-britanske veze" i razgovaraće o produbljenju trgovinskih veza nakon što Velika Britanija izađe iz članstva u Evropskoj uniji (EU), saopštio je Stejt department.\nTramp podržava Bregzit a britanskom premijeru je ranije obećao "ogroman" i "veličanstven" bilateralni trgovinski sporazum.\nPompeo posle Londona putuje u Kijev gde će ukrajinskom predsedniku Volodimiru Zelenskom ponoviti "američku podršku suverenitetu i teritorijalnom integritetu Ukrajine", navodi se u saopštenju.\nTa poseta je bila predviđena početkom januara ali je odložena zbog tadašnjih tenzija na Bliskom istoku.\nPompeo će boraviti u Kijevu 30. i 31. januara usred procesa opoziva američkog predsednika. Tramp je optužen da je vršio pritisak na Ukrajinu kako bi sprovela istragu protiv njegovog političkog protivnika, bivšeg potpredsednika Džoa Bajdena, kao i da je ometao Kongres u istrazi o tom slučaju.\nAmerički ministar će potom, 1. februara, posetiti Minsk gde će se sastati sa predsednikom Belorusije Aleksandrom Lukašenkom.\nPompeo će još posetiti Kazahstan i Uzbekistan.


SVET KOMPJUTERA - TEST RUN - AstroGif 0.3.0\nStepenice do GIF-ova\nAko volite da bacate slobodan prostor na hard-disku na besmislene „zezalice”, AstroGif je bombonica koju ste dugo čekali. Ovaj program „težak” je neverovatnih 154 megabajta, iako mu je jedina namena da iz online džungle do desktopa prosleđuje animirane GIF-ove koje zatražite. Kao izvor koristi se poznati servis Giphy, dok program strpljivo „čuči” u systrayu i čeka da pritisnete ’Ctrl+Alt+Space’ kako bi „iskočio” na ekranu.\nUpravljački interfejs je sastavljen iz dva dela – Search linije i malenog Preview prozora odmah ispod nje. Filtriranje sadržaja vrši se u realnom vremenu i na ekranu gotovo momentalno možete da vidite odgovarajuću animaciju. Ukoliko pritisnete strelicu za dole, „skačete” na sledeći klipić na listi, dok vas strelica za gore vraća jedan korak unazad. Pronađeni GIF treba poslati nekome, te se pritiskanjem tastera ’Enter’ URL animacije kopira u clipboard.\nNažalost, GIF-ove nije moguće snimati na hard-disk, iako iz sekcije sa podešavanjima možete da birate da li će se „pogoci” listati kao klasični GIF-ovi ili MP4 datoteke. Kad smo već kod podešavanja, valja napomenuti da je moguće definisati kombinaciju „vrućih tastera” kojom se poziva program, a moguće je podesiti i da sadržaj koji se pojavljuje prethodno prođe famoznu „roditeljsku kontrolu”. Dijapazon mogućnosti završava se postojanjem history liste, iz koje na brz način pristupate klipićima koje ste prethodno poslali u clipboard.\n40,4 MB, 154 MB na HD-u


Završen protest zbog zagađenja vazduha - Povezane vesti - Naslovi.net\nProtest protiv zagađenja vazduha u organizaciji Ekološke straže završen je nedaleko od zgrade Instituta za javno zdravlje „Batut” u Beogradu, kojoj građani tokom protesta nisu prilazili kako ne bi uznemirili pacijente u obližnjoj bolnici… »\nU Beogradu je 28. novembra održan protest, sa zahtevom da se hitno ukine pritvor građaninu Šapca, na zapadu Srbije, koji je dan ranije priveden u incidentima tokom protestne blokade puteva. Protest su organizovale opozicione partije i ekološka… »\nVečeras je u Beogradu održan protest na kom su se okupljenima obratili građani koji su uhapšeni i pretučeni tokom jučerašnjih mirnih građanskih protesta. Okupljeni su se sa Trga Republike, gde je počelo okupljanje, uputili ka zgradi RTS-a, gde se… »\nNa poziv više organizacija i političkih partija građani su se okupili na beogradskom Trgu republike. Oni zahtevaju hitno ukidanje pritvora čoveku koji je, kako kažu, juče u Šapcu sprečio da bager pogazi građane. Po završetku obraćanja govornika… »\nPod parolom "Stop režimskom nasilju" aktivisti pokreta "Ne davimo Beograd" održali su protestni skup na Trgu Republike. Okupljanje je organizovano kao reakcija na, kako kažu organizatori, nasilje i hapšenja građana širom Srbije, tokom blokade… »\nProtest ekoloških aktivista u Beogradu završen je ispred zgrade Radio televizije Srbije. Okupljeni su prethodno, sa Trga Republike gde su na početku protesta govorili i neki od uhapšenih na subotnjim protestima u koloni došli do zgrade RTS. Uz… »\nProtest ekoloških aktivista u Beogradu, sa koga je zatraženo da uhapšeni na subotnjim protestima u Šapcu budu pušten a oni koji su tukli gradjane uhapšeni, završen je ispred zgrade Radio televizije Srbije (RTS). Aktivista pokreta Ne davimo… »\nOkupljeni nosili transparente protiv kompanije Rio Tinto. Okupljeni nosili transparente protiv kompanije Rio Tinto. U nedelju oko 18 sati na Trgu republike održan je dvosatni protest ekoloških aktivista i građana koji su protestovali protiv kompanije… »\nNa Trgu Republike u Beogradu u 18 sati večeras su se u organizaciji stranke Zajedno za Srbiju, pokreta Ne davimo Beograd i Ekološki ustanak okupili su se demonstranti koji zahtevaju puštanje iz pritvora čoveka koji je, kako kažu, juče u Šapcu… »\nOtvorena gradjanska platforma "Akcija", Zajedno za Srbiju, Ekološki ustanak i Ne davimo Beograd zahtevaju hitno ukidanje pritvora čoveku koji je juče u Šapcu sprečio da bager pogazi gradjane. Naveli su da je čovek koji je juče zaustavio bager u… »\nOtvorena građanska platforma "Akcija", Zajedno za Srbiju, Ekološki ustanak i Ne davimo Beograd zahtevaju hitno ukidanje pritvora čoveku koji je juče u Šapcu sprečio da bager pogazi građane. Naveli su da je čovek koji je juče zaustavio bager u… »\nOtvorena građanska platforma "Akcija", Zajedno za Srbiju, Ekološki ustanak i Ne davimo Beograd zahteva hitno ukidanje pritvora čoveku koji je juče u Šapcu sprečio da bager pogazi građane. Naveli su da je čovek koji je juče zaustavio bager u… »\nDobrodošli u live blog posvećen jučerašnjim i današnjim protestima u Srbiji. Nakon subotnjih protesta širom zemlje, tokom kojih su blokirane ključne saobraćajnice, danas se održava protest u centru Beogradu protiv zagađenosti vazduha. Sve… »\nProtest protiv zagadjenja vazduha u organizaciji Ekološke straže završen je nedaleko od zgrade Instituta za javno zdravlje "Batut", kojoj gradjani tokom protesta nisu prilazili kako ne bi uznemirili pacijente u obližnjoj bolnici. Predstavnik Ekološke… »\nZavršen protest u Beogradu zbog zagađenja vazduha: Građani okončali šetnju kod Hrama Svetog Save\nProtest u centru Beograda zbog zagađenja vazduha u organizaciji Eko straže završen je danas oko 15 sati ispred Hrama Svetog Save. Ranije je bilo najavljeno da će protest biti završen ispred Instituta za javno zdravlje "Milan Jovanović Batut", ali je… »\n15.000 ljudi umire od zagađenja i pravimo se blesavi - u Beogradu se održao još jedan ekološki protest\nNovi ekološki protest u Beogradu odigrao se od podneva u organizaciji Eko Straže. Kod Terazijske česme okupili su se uglavnom mladi ljudi, mnogi od njih sa decom, koji sa pištaljkama u ustima protestuju protiv zagađenja vazduha i životne sredine. Za… »\nOkupljanje građana „protiv režimskog nasilja“ planirano je za danas na Trgu Republike u 18 časova, saopštili su iz inicijative Ne davimo Beograd. U pozivu se navodi da je povod okupljanja „nasilje režimskih batinaša, hapšenja aktivista u… »\nPokreta "Kreni - Promeni" pozvao je večeras lidera stranke Zajedno za Srbiju Nebojšu Zelenovića i političke grupacije da sutra ne zakazuju protest ispred Skupštine Srbije, kako ne bi razvodnili već zakazan protest Eko straže za 12 sati na… »\nNova pre 26 minutajoš 42 povezane\nDanas pre 25 minutajoš 21 povezana\nBeta pre 49 minutajoš 20 povezanih\nBonitet pre 56 minutajoš 12 povezanih


Vučić u zvaničnoj poseti SAD\nPrvi potpredsednik Vlade i ministar odbrane Aleksandar Vučić putuje danas u višednevnu radnu posetu Sjedinjenim Američkim Državama, gde će imati više sastanaka sa američkim zvaničnicima, ali i učestvovati u zasedanju Saveta bezbednosti UN na kome će biti reči o radu Haškog tribunala.\nVučić će predstavljati Srbiju na sednici Saveta bezbednosti Ujedinjenih nacija, na kojoj će biti predstavljen izveštaj o radu Haškog tribunala. Tom prilikom, Vučić će izneti stav Vlade Republike Srbije povodom izveštaja Haškog tribunala, najavljeno je iz kabineta prvog potpredsednika Vlade.\nTokom posete Vašingtonu ministar odbrane Srbije će se sastati sa američkim kolegom Leonom Panetom, zatim savetnikom za nacionalnu bezbednost potpredsednika Džozefa Bajdena Entonijem Blikenom, zamenikom direktora DIA Dejvidom Šedom, kao i šefom Biroa Nacionalne garde generalom Frenkom Grasom.\nTokom boravka u Americi, od 5. do 11. decembra, Vučić će posetiti i Ohajo, gde će se sastati sa komandantom Nacionalne garde Deborom Ešenhrst i obići njihov kamp.\nVučić je u poseti Sjedinjenim Državama boravio sredinom jula ove godine, neposredno pre formiranja nove vlade, kao vršilac dužnosti predsednika Srpske napredne stranke.\nU Stejt departmentu tada se sastao sa američkim zvaničnicima u Kancelariji za Evropu i Evroaziju Tinom Kajdanou i Dejvidom Bergerom.


Hoće li Pape napraviti pravi potez: Ova četiri igrača debituju za Zmajeve? | Tacno.net\nAutor 👤tačno.net 19.8.2014. u 09:51\nSalihović ne igra, Kolašinac od prve minute\nReal ponizio Valenciju\n“Razgovarao sam s agentom o Realu, ali ne razmišljam o tome”\nPjanić u Inter, Ranocchija u Romu?\nZmajevi u dalekom Kaunasu igraju utakmicu života\nSelektor fudbalske reprezentacije Bosne i Hercegovine Safet Sušić u petak će, 22. avgusta objaviti spisak igrača na koje računa za predstojeće utakmice.\nZmajevi narednu utakmicu igraju na tuzlanskom stadionu Tušanj u prijateljskom susretu protiv Lihtenštajna, dok će potom na Bilinom Polju dočekati Kipar u okviru kvalfikacija za odlazak na Evropsko prvenstvo 2016. godine u Francuskoj.\nSušić je u odnosnu na predhodni spisak igrača za Svjetsko prvenstvo u Brazilu ostao bez Senijada Ibričića, Emira Spahića i Zvjezdana Misimovića, koji su se oprostili od reprezentacije, pa će za novo okupljanje pozvati neka nova imena.\nPrije svih, to je Sanjin Prcić, koji će gotovo pa sigurno dobiti poziv, što je uostalom, Sušić i najavio.\nOsim toga, potvrda da u reprezentaciji BiH pušu neki novi vjetrovi, dolazi i u najavi da bi poziv u reprezentaciju moglo dobiti i nekoliko igrača iz Premijer lige Bosne i Hercegovine.\nNaime, prema našim saznanjima, Sušić bi mogao na spisak uvrstiti trojicu igrača iz BHT Premijer lige BiH.\nRadi se o Gojku Cimirotu iz FK Sarajevo, Srđanu Staniću, kapitenu sarajevskog Željezničara, te Goranu Zakariću iz Širokog Brijega.\nSušić bi na ovaj način konačno potvrdio kako u reprezentaciji, barem onom širem spisku, ima mjesta i za igrače iz Premijer lige, što bi dalo mnogo motiva ostalima.\nU reprezentaciju bi bili uvršteni igrači iz najboljih bh. klubova, Sarajeva, Željezničara i Širokog, s tim da iz redova aktuelnog prvaka države Zrinjskog, objektivno, nema niti jedan igrač koji bi mogao eventualno biti zanimljiv Sušiću.\nS druge strane, ovaj bi potez sigurno naišao na odobravanje javnosti, jer se Premijer liga BiH već dugi niz godina nalazi na marginama bh. fudbala.\nUkoliko se pod hitno ne obrati pažnja na igrače i klubove iz domaćeg takmičenja, budućnost bh. fudbala će biti mračna. Vrlo mračna. Iz tog razloga, ovaj bi potez Safeta Sušića bio vjetar u leđa nastojanjima da se domaće nacionalno fudbalsko takmičenje podigne na jedan veći nivo.\nTagovi: bh reprezentativcipremijer liga bihsafet susic


Gimnazijalci iz Niša napravili sajt za rezervaciju peciva\nPočetak/Obrazovanje/Gimnazijalci iz Niša napravili sajt za rezervaciju peciva\nNiške Vesti1. aprila 2021.\nUčenička kompanija „Nova forte“ iz Niša pokrenuće sajt putem kojeg će pekare svakodnevno moći da oglašavaju podatke o neprodatim proizvodima, a gradjani će moći da ih kupe po sniženim cenama.\nTu kompaniju su formirali učenici prvog razreda Gimnazije „Bora Stanković“, da bi pomogli socijalno ugroženim gradjanima.\nUčenica i direktorka marketinga kompanije „Nova forte“ Lara Tajem rekla je da će taj sajt biti pokrenut sredinom aprila ili najkasnije krajem meseca.\nLara Tajem, učenica i direktorka marketinga kompanije „Nova forte“\n„Nakon što ih rezervišu putem sajta, gradjani će moći da odu u pekaru i kupe proizvod po sniženoj ceni. Svi proizvodi će koštati 40 dinara, bez obzira da li su prethodno koštali 200 ili 150 dinara“, objasnila je ona.\nTajem je dodala da će se nakon rezervacije, na sajtu automatski smanjivati broj proizvoda u ponudi.\n„Ovim putem pomoći ćemo socijalno ugroženim gradjanima, ali i rešićemo problem bacanja viška neprodatog peciva u pekarama“, istakla je ona.\nUčenička kompanija „Nova forte“ ima generalnog direktora, to je učenica Milica Stojanović, direktor proizvodnje je Strahinja Todorovski, koji je napravio sajt za oglašavanje pekarskih proizvoda, a Jana Nikolić je direktor finansija i zadužena je za saradnju sa pekarama i oglašavanje proizvoda.\nAna Veljković, profesorka Gimnazije „Bora Stanković“\nProfesorka Gimnazije „Bora Stanković“ Ana Veljković rekla je da su učenici formirali dve učeničke kompanije – „Nova forte“ i „Eko Lim“.\n„Nova forte“ će konkurisati za nagradu na republičkom takmičenju djačkih kompanija koje realizuje organizacija „Dostignuća mladih u Srbiji“.\nGimnazija Bora Stanković Nova forte pekara sajt Učenička zadruga\nDojava o bombi u Gimnaziji „Bora Stanković“ u Nišu. Đaci i zaposleni evakuisani\nPREDLOZI ZA ČITANJE: Saznajte više o svetu, životu, sebi…\nNovi naslovi za nova saznanja – Predlozi za čitanje\nOGLEDNI ČAS U OŠ „BUBANJSKI HEROJI“: Srpska književnost u Velikom ratu i Albanskoj golgoti


MOSTAR: NASTAVAK ISPORUKE STRUJE ZA ALUMINIJSKI KOMBINAT - Index.hr\nMOSTAR: NASTAVAK ISPORUKE STRUJE ZA ALUMINIJSKI KOMBINAT\nPredstavnici Elektroprivrede BiH i Daimler Chryslera danas su se dogovorili o nastavku isporuke električne energije Aluminijskom kombinatu Mostar.\nElektroprivreda BiH isporučuje struju Aluminijskom kombinatu posredstvom njemačko-američke kompanije Daimler Chrysler. Vlada Federacije BiH priopćila je da je dogovor postignut na sastanku federalnog premijera Ahmeda Hadžipašića, direktora Elektroprivrede BiH Envera Krese i predstavnika Daimler Chryslera. U priopćenju se navodi da će struje koju će Elektroprivreda BiH do kraja godine isporučivati Aluminijskom kombinatu biti skuplja za 13,26 posto u odnosu na prvih sedam mjeseci 2003. godine.\nOvim dogovorom ukinuta je opasnost od prekida proizvodnje u Aluminijskom kombinatu koja je zaprijetila nakon nedavnih najava Elektroprivrede BiH da će obustaviti isporuku električne energije ako se ne prihvati njen zahtjev za poskupljenjem od 20 posto.\nPregovori o cijeni električne energije za 2004. godine trebaju biti dovršeni najkasnije do 1. studenoga, dodaje se u priopćenju Vlade Federacije BiH.


Ceremoniji obilježavanja prisustvovali brojni prijatelji i gosti\nObilježen Dan općine Foča u FBiH\nNizom prigodnih sadržaja danas je obilježena 20. godišnjica reintegracije općine Foča u FBiH. Program obilježavanja započeo je polaganjem cvijeća na spomen obilježje prvim šehidima koji su za odbranu ovih prostora u periodu 1992-1995.godina dali svoje živote, spomen obilježju „Šehidska kapija“ te partizanskom spomen obilježju, a nakon toga upriličena je svečana sjednica Općinskog vijeća. Ceremoniji obilježavanja prisustvovao je veliki broj zvaničnika, predstavnika izvršne i zakonodavne vlasti Bosansko-podrinjskog kantona i Kantona Sarajevo, predstavnika međunarodnih, domaćih organizacija i institucija te veliki broj građana. Sjednicu je otvorio predsjedavajući Općinskog vijeća općine Foča u FBiH Petar Mihajlović, a nakon toga prisutnima se obratio i načelnik općine Zijad Kunovac.\nČestitke građanima u povodu ovog značajnog datuma uputili su delegat u Domu naroda Mustafa Kurtović, načelnik općine Pale u FBiH Asim Zec, pomoćnik ministra za pitanja boraca Kantona Sarajevo Osman Smajlović, predstavnica Udruženja žena „Ustikolina“ Narcisa Gluhačević- Hotović, a u ime Vlade BPK Goražde obratio se ministar za finansije Nudžeim Džihanić.\n„Ovaj datum jedan je od značajnijih datuma koji obilježava Bosansko-podrinjski kanton Goražde iz razloga što je ovaj dio Istočne Bosne i našeg kantona bio prvi stub odbrane i opstanka na ovom području i teritoriji. Kada je riječ o podršci Vlade ovoj općini u protekloj godini mogu reći da i pored finansijskih poteškoća koje je imao naš kanton zbog nedoznačavanja sredstava sa viših nivoa vlasti uspjeli smo podržati sve projekte ove lokalne zajednice. Značajan dio sredstava u planu je i za tekuću budžetsku godinu“- kazao je u svom obraćanju ministar za finansije BPK Goražde Nudžeim Džihanić.\nKao i ranijih godina u povodu Dana reintegracije općine Foča u FBiH, odlukom Općinskog vijeća načelnik općine Zijad Kunovac dodijelio je javna priznanja za postignute izuzetne rezultate u svim oblastima privrednog razvoja, društvenih djelatnosti i drugim oblastima u vidu Zlatne i Srebrene plakete te zahvalnice. „Zlatne plakete“ dodijeljene su ministru za privredu BPK Goražde Esedu Radeljašu i firmi „Baša“ d.o.o. Ustikolina, dok je priznanje „Srebrena plaketa“ dodijeljeno Profesionalnoj vatrogasnoj jedinici općine Goražde, firmi „Fekry“. Zahvalnica za doprinos u razvoju obrazovanja i kulture na području općine Foča u FBiH dodijeljena je Alemi Bajrović.\nSvečanost obilježavanja upotpunili su učenici Osnovne škole „Ustikolina“.


Predsednik SAD Dzzordzz Buss (George Bush) kazao je nakon susreta u Jordanu sa iracckim premijerom Nurijem al Malikijem da cce maericcke trupe ostati u ovoj zemlji sve dok se ne "zavrssi posao a na zahtev suverene vlade koju je narod izabrao."\nBilo je recci o intenziviranju obuke iracckih trupa da bi mogle da preuzmu odgovornost za bezbednost. Maliki je ocenio da bi podela Iraka na ssiitski, suntiski i kurdski deo, samo dodatno podstakla nasilje. Buss je pohvalio Malikija kao "snaznog lidera". Ova ocena usledila je nakon kritickih opaski Bele kucce na raccun iracckog premijera.\nBuss je trebalo da se jucce sastane sa Al Malijem i jordanskim kraljem Abdulom. ali mu je na putu ka Amanu javljeno da iraccki i jordanski zvaniccnici smatraju da nije neophodno organizovati trodnevne zajedniccke susrete.\nPortparol Bele kuche Toni Snou (Tony Snow) odbacio je da\nje Buss tim ccinom zvaniccnika Iraka i Jordana prakticcno odbaccen,\nocenivssi da je predsednik SAD informisan da nije najpodesnije organizovati trilateralne mitinge u ovom trenutku i da se on sa tim slozzio.


Riješen problem izljevanja otpadnih voda u ulici Ramića banja Untitled Document\nU ulici Ramića banja uspješno su izvedeni radovi na rješavanju problema izljevanja otpadnih voda iz individualnih objekata na ulicu. Ovaj problem su građani mjesne zajednice Sedrenik delegirali kao jedan od prioritetnih na području ovog naselja prilikom „Prijema građana na otvorenom“ koji su prošle godine organizovani za sve mjesne zajednice.\nIz nadležne Službe za investicije i komunalne poslove Općine objašnjavaju da je ovaj problem nastao zbog neodgovornog odnosa pojedinaca, a što je u konačnici ugrožavalo zdravlje ljudi u pomenutom naselju. Naime, iz priključnih kanalizacionih instalacija, otpadne vode su se izljevale na veom aprometnu ulicu koja predstavlja jedinu saobraćajnu komunikaciju prema školi, ambulanti i drugim ustanovama bitnim za svakodnevni život građana.\n„Iako kroz korito Ramića potoka prolazi kanalizacioni kolektor na koji je moguće putem KJKP „Vodovod i kanalizacija“ Sarajevo izvršiti priključenje, pojedini građani otpadne vode iz svojih objekata ispuštaju u Ramića potok što je nedopustivo ponašanje“, pojašnjavaju.\nKako bi se zaštitili ostali građani koji su se tuđom krivicom našli u nezavidnom položaju, odlukom općinskog načelnika izdvojena su budžetska sredstva za sanaciju ovog problema i izgradnju sekundarnog kanala.\n„Da bismo riješili navedeni problem izgrađen je sekundarni kanal lokalne kanalizacione mreže u dužini od oko 15 metara, te priključni šaht na kanalu kojim su se otpadne vode kontrolisano 'odvele' u kanalizacioni kolektor“, kazali su iz Službe.\nZa ove radove Općina Stari Grad izdvojila je oko 7.000 konvertibilnih maraka, a radove je izvodila firma 'KS invest' iz Sarajeva.


05.12.2019 u 21:17\n„Bregzit” je jedna od najvećih grešaka u istoriji EU\nLONDON – „Bregzit” je jedna od najspektakularnijih grešaka u istoriji Evropske unije, ocenio je Donald Tusk u prvom intervjuu otkako je prošle nedelje napustio mesto predsednika Evropske komisije. U intervjuu za „Gardijan” Tusk je rekao da „Bregzit” za njega predstavlja „najtužnije iskustvo” za pet godina njegovog mandata, u burnom razdoblju obeleženom krizom evrozone u Grčkoj, ogorčenim raspravama o migraciji i dolaskom na vlast Donalda Trampa. Govoreći o američkoj predsedničkoj trci 2016. godine i kampanji za „Bregzit”, rekao je da je novi element u politici „neviđena spremnost da se laže o gotovo svemu ... da se laž tretira kao opravdano sredstvo za pobedu”. Rekao je da bi ovo „besramno” ponašanje diskvalifikovalo političare pre samo 10 godina. „Gardijan” piše da Tusk smatra da je\n04.11.2019 u 08:06\nNema više odlaganja Bregzita\nPARIZ – Francuska ministarka za evropske poslove Ameli de Monšalen izjavila je da više nema pregovora oko konačnog datuma izlaska Velike Britanije iz Evropske unije, 31. januara, i da i dalje postoji rizik o Bregzitu bez dogovora. Kako je sinoć preneo Asošiejted pres, ona je za Radio Evropa 1 rekla da savetuje francuskim kompanijama da se pripreme za scenario da će Velika Britanija iz EU izaći bez dogovora, prenosi Tanjug. De Monšalenova je branila stav Francuske da se Velikoj Britaniji ne produži rok za Bregzit, jer francuski poslovni svet i porodice zahtevaju „jasnost” po tom pitanju. EU je, ipak, rok za Bregzit produžila do 31. januara iduće godine. Britanski premijer Boris Džonson obećao je da će izvesti Britaniju iz EU 31. oktobra sa dogovorom ili bez njega, ali je\n28.10.2019 u 20:19\nBritanski parlament odbio predlog o prevremenim izborima\nBritanski parlament odbacio je predlog premijera Borisa Džonsona da se 12. decembra održe prevremeni izbori. Predlog nije dobio neophodnu dvotrećinsku većinu pošto je dobio podršku samo 299 poslanika, prenosi Rojters. Džonson je najavio da će ponovo pokušati u parlamentu da osigura da se izbori održe u decembru podnošenjem predloga zakona za koji je potrebna prosta većina.\n12.08.2020 u 08:26


Jagma za naftom zbog sukoba u Ukrajini, cena iznad 105 dolara\nTanjug 1. marta 2022. 17:29\nLONDON – Cene nafte su snažno porasle danas, podstaknute strahom od poremećaja u snabdevanju zbog ukrajinske krize i zapadnih sankcija prema Rusiji, pri čemu ni razgovori o koordinisanom stavljanju u promet sirove nafte iz globalnih rezervi nisu uspeli da ublaže bojazan od potencijalnih nestašica.\nCena evropske nafte Brent za isporuku u maju (fjučers ugovori) skočila je za 7,42 dolara ili za 7,57 procenata, na 105,39 dolara po barelu, prema trenutnim podacima sa portala oilprice.com, koji u realnom vremenu prati promene cena.\nTokom popodnevnog trgovanja Brent, kojii važi za globalni standard na naftnom tržištu, premašio je u jednom momentu nivo od 106 dolara, nakon čega je cena krenula u rikverc. Prošle nedelje, nakon početka ruskog napada na Ukrajinu, secernomorska nafta je dostigla sedmogodišnji maksimum od 105,79 dolara po barelu.\nAmerička sirova nafta WTI za isporuku u aprilu uzletela je danas za 7,94 dolara, odnosno za 8,30 posto na 103,66 dolara za barel. Prethodne nedelje je zabeležila najviši nivo od jula 2014. godine od 102,19 dolara.\nČlanovi Međunarodne agencije za energiju (IEA) razgovarali su danas o plasiranju 60 miliona barela nafte iz rezervi kako bi se cene „crnog zlata“ spustile, izvestio je Rojters.\nOrganizacija zemalja izvoznica nafte (OPEK) i drugi proizvocjači, uključujući Rusiju, trebalo bi da se sastanu u sredu, dodaje britanska agencija.\nTurska pregovara s RUS i UKR o koridoru za izvoz žita\nKijev: Moglo bi nešto da se dogodi sa naftovodom…\nNiški aerodrom spreman je za uvođenje avio-linije do Šarm el…\nNiš spreman za uvođenje avio-linije do Šarm el Šeika\nSrbiji će biti potrebno 390 miliona evra za rezerve gasa za…\n13:24: Turska pregovara s RUS i UKR o koridoru za izvoz žita\n13:19: Lukasenko najavio modernizaciju vojske zbog događaja u UKR\n13:15: Mediji EU o ratu u Ukrajini: Rušiti Putina ili poslušati Kisindžera\n13:14: Hamas: Sprecicemo izraelski Mars zastava po svaku cenu\n13:14: Kijev: Moglo bi nešto da se dogodi sa naftovodom „Družba“\n13:03: Niški aerodrom spreman je za uvođenje avio-linije do Šarm el Šeika


Danilović: Podnosim ostavku ako budem imao manje glasova nego potpisa - CdM\nDanilović: Podnosim ostavku ako budem imao manje glasova nego potpisa\nPredsjednik Ujedinjene Crne Gore, Goran Danilović, podnijeće ostavku na tu funkciju ukoliko osvoji manje glasova na izborima nego što budu imao potpisa podrške za kandidaturu.\n“Ukoliko osvojim manje glasova nego što bude podržavalaca, čak i u stotinama, napustiću mjesto predsjednika UCG i ostati član te partije, jer toliko dugujem ljudima u njoj”, poručio je Danilović.\nOn je kazao da će u tom slučaju vratiti 15 hiljada eura koje ga sleduju za kampanju.\n“Siguran sam da u Crnoj Gori ima malo više normalnih, poštenih i slobodnih ljudi i da ćemo iza sebe imati rezultat koji će nam služiti na čast”, kazao je Danilović.\n“Skandal sa potpisima nanosi štetu svima“, saopštio je Danilović i dodao da Državna izborna komisija nikada ništa dobro nije uradila u Crnoj Gori i nekima od opozicionara “zapečatila političke sudbine”.\n“Danas ljudi u Crnoj Gori sa velikim strahom vade ličnu kartu i potpisuju bilo šta”, rekao je Danilović.\n“Naša jedina nada je da nekoliko kvalitetnih opozicionih kandidata može omogućiti drugi krug”, rekao je Danilović.\nDanilović je saopštio da kolege iz Demokratske Crne Gore i URA-e umjesto da vode kampanju za svog kandidata , najprimitivnije govore o UCG i njemu lično.\n“Oni treba da zajedno sa nama, svojim potpisom stanu iza toga da ukoliko bi eventualno bio loš rezultat njihovog predsjedničkog kandidata, podnesu ostavku na mjesto predsjednika stranke”, kazao je Danilović.\n“Ako hoćete da svi stanemo uz punu odgovornost iza jednog zajedničkog predsjedničkog kandidata, nađite samo jednoga od vas koji će da potpiše i ja ću povući kandidaturu”, poručio je Danilović.\n“Našim biračima koji bi eventualno podržali zajedničkog kandidata je to veoma važno, jer nam je dosta priče koja je nemušta i koja užasno liči na DPS od prije 15 godina”, naveo je Danilović.\n“Dritan Abazović nema nijednog razloga da se i on uključuje u prljavu kampanju”, saopštio je Danilović.\nTagovi"Ujedinjena Crna Gora" Goran Danilović izbori ostavka


Vesti online / Vesti / Srbija / Istorijski sporazum koji je preminuo pre nego što je zaživeo\nBriselski sporazum, koji je, kada je potpisan, predstavljen kao najveći uspeh evropske diplomatije, iako potpisan pre samo šest godina, od osnove za rešenje jednog od gorućih evropskih sporova postao je istorija - pregažen vremenom i događajima.\nTako je novinar britanskog "Gardijana" Pjotr Smolar nekoliko dana pošto je sporazum potpisan egzaltirano napisao da bez obzira što Evropa kuburi sa dobrim vestima, Briselski sporazum može da se okarakteriše kao istorijski.\n- Četrnaest godina posle rata on predstavlja prvu formalnu osnovu za normalizaciju odnosa između dva suseda, definišući uslove za decentralizaciju severa Kosova naseljenog Srbima - napisao je Smolar.\n* Dačić: Prijateljstvo Srbije i Rusije seže daleko u prošlost\n* Rusija upozorava\n* Gazeta: Sud priprema optužnicu protiv Tačija\nMeđutim, već se po licima potpisnika moglo videti da sporazum neće biti duga veka. Kao što i nije bio. Na šestogodišnjicu potpisivanja dokumenta koji je ocenjen "istorijskim", slobodno se može reći da od njega nije ostalo ništa.\nDa tako stoje stvari i da u postojanost Briselskog sporazuma ne veruju čak ni zvaničnici EU, može se zaključiti i iz očajničke želje Federike Mogerini, koja je na mestu visoke predstavnice za spoljnu i bezbednosnu politiku EU nasledila baronesu Ketrin Ešton, da Srbija i Kosovo potpišu "sveobuhvatan i obavezujući sporazum" pre isteka njenog mandata u maju.\nKamen spoticanja postala je Zajednica srpskih opština, koja do danas nije formirana, jer su političke vođe kosovskih Albanaca na razne načine minirale ovaj deo sporazuma. Kosovski ustavni sud proglasio je ovaj deo sporazuma neustavnim, a pred formiranjem ZSO nalazile su se i političke prepreke - među kosovskim Albancima nije bilo političke volje da se ZSO formira.\nSa druge strane, za albansku političku elitu sa KiM Briselski sporazum bio je samo još jedan korak u priznavanju političke legitimacije kosovske nezavisnosti - energetski sporazum, sporazum o pozivnom broju, sporazum o sudovima, kao i deo Briselskog sporazuma o održavanju lokalnih izbora u srpskim zajednicama po kosovskim zakonima samo je trebalo da posluži tom cilju.\nPosle tog poteza su svi napori da se dijalog nastavi prekinuti. U međuvremenu, desetak zemalja povuklo je priznanje kosovske nezavisnosti, a kosovski zvaničnici na čelu sa prištinskim "ministrom spoljnih poslova" Bedžetom Pacolijem ispadali su komični kada su po holovima zgrada međunarodnih institucija "lobirali" za kosovsku nezavisnost i učlanjenje Kosova u međunarodne institucije.\nVreme i događaji su pregazili Briselski sporazum. Sada je ostalo samo pitanje kako nastaviti dijalog, pošto niko od zainteresovanih strana ne smatra da su status kvo i zamrznuti konflikt rešenje. Međunarodna konferencija o kosovskom problemu, nezvanično najavljivana nekoliko puta, nije ni na vidiku. Jedino je sigurno - Brisel više neće biti jedina adresa na kojoj će Beograd i Priština razgovarati.


Prve vakcine stigle u Ukrajinu - mediji.net\nPrve vakcine stigle u Ukrajinu\nUkrajina je nakon više odlaganja danas dobila prve doze vakcina protiv koronavirusa i uskoro će početi vakcinacija prioritetnih grupa stanovništva.\nPrvi kontingent od 500.000 doza vakcina AstraZeneke, proizvedenih u Indiji, stigao je jutros na aerodrom u Kijevu, saopštilo je agenciji Frans pres ukrajinsko ministarstvo zdravlja.\nMinistar zdravlja Maksim Stepanov treba da na popodnevnoj konferenciji za novinare predstavi strategiju vakcinacije.\nUkrajinske vlasti su kritikovane što nisu ranije uspele da dobiju...\n"Najteži vikend u kovid bolnici u Batajnici od kada je otvorena, dolaze nam najteži slučajevi..."\nDirektorka kovid bolnice u Batajnici Tatjana Adžić Vukičević kaže da je ta ustanova zabeležila najteži vikend od kada je otvorena. Ističe da je preko 190 ljudi primljeno za dva dana, a oko 500 u proteklih pet dana.„Vikend je bio veoma težak i naporan od kad radi ova naša kovid bolnica nismo imali...\n(Beta) - Švajcarci su danas tesnom većinom glasali za zabranu nošenja burke, odnosno prikrivanja lica, što jedni smatraju signalom protiv radikalnog islama dok drugi ocenjuju tu incijativu seksističkom i ksenofobičnom.Za tekst, koji je predložila populistička stranka UDC, glasalo je 51,21 odsto...


SportDC - Vesti - Ostalo BiH - Dеlеgacija UЕFА 19. januara dоlazi u Sarajеvо\nSubota, 22.02.2020 16:09\n14.01.2020 Gavro Vujanović\nFudbalski savez Republike Srpske će 24. januara na vanrednoj izbornoj sednici Skupštine dobiti novog predsednika, a to će biti Vico Zeljković, trenutno prvi čovek Fudbalskog kluba Borac iz Banjaluke, koga je predložila fudbalska većina u srpskom entitetu nakon što je dužnosti razrešen Mile Kovačević iz Gradiške.\nObzirom da je bilo, u proteklom periodu, mnogo turbulencija, da je advokat iz Gradiške tražio zaštitu u Fudbalskom savezu BiH, ali i Evropskoj fudbalskoj federaciji (UEFA), članovi Pravnog komiteta “krovnog” Saveza i Komisije za propise FS Republike Srpske održali su zajednički sastanak na ovu temu.\nStavovi dva pomenuta tela kojima predsedavaju Enes Hašić i Igor Ostojić bila su u koliziji kada je bilo u pitanju razrešenje Mile Kovačevića na vanrednoj sednici Skupštine FSRS. Međutim, kako smo saznali stavovi su približeni i sednica najvišeg tela entitetskog Saveza održana 17. decembra u Banskom dvoru u Banjaluci dobiće potpuni legitimitet, nakon što Pravni komitet “posavetuje” Izvršni odbor Fudbalskog saveza BiH.\nTakođe, saznali smo da će delegacija Evropske fudbalske unije (UEFA) boraviti u Sarajevu u poseti “krovnom” Savezu “Dejtonske zemlje” i na tom sastanku bi predstavnici fudbalske organizacije iz Niona trebalo da budu, u potpunosti, obavešteni o svemu onome što se događalo proteklih meseci u fudbalu Republike Srpske, ali i Federacije BiH, koja je bila pogođena antikoruptivnom akcijom kodnog naziva “Var” kada je uhapšeno dvanaest osoba. Dolazak delegacije UEFA planiran je na Bogojavljenje, 19. januara.


Subotica: Spartak dočekuje ''brđane'', cilj nastavak serije bez poraza\nU subotu se u okviru 14.kola Super lige Srbije u Subotici sastaju domaći Spartak Ždrepčeva krv i gosti iz Beograda, ekipa Čukaričkog. Domaći tim ima šansu da protiv izuzetno neugodnog rivala nastavi seriju odličnih rezultata i dodatno popravi plasman na tabeli, pa treba očekivati veliku borbu i sjajan meč.\nSubotičani ove sezone postižu odlične rezultate i nakon dvanaest odigranih mečeva na svom kontu imaju sedam pobeda, uz četiri remija i samo jedan poraz. U prethodnom kolu ’’golubovi’’ su na gostovanju u Beogradu savladali ekipu Rada, a rezultat je bio 0:2. Sa 25 osvojenih bodova trenutno zauzimaju 4.mesto na superligaškoj tabeli. Ekipa sa Banovog brda ove sezone igra sa puno oscilacija, a nakon trinaest odigranih mečeva na svom kontu imaju šest pobeda, uz tri remija i četiri poraza. U prethodnom kolu na svom stadionu su odigrali nerešeno sa ekipom Javor Matisa, a rezultat je bio 0:0. Sa 21 osvojenim bodom trenutno zauzimaju 7.mesto na superligaškoj tabeli.\nTokom prethodne sezone dva tima su odigrala tri međusobna susreta, a uspešniji su bili fudbaleri Spartaka. Prvi meč odigran je u Beogradu, a ekipa iz Subotice je slavila rezultatom 2:4(1:1). Strelci za domaći tim bili su Aleksandar Jevtić i Ismael Beko Fofana, dok su pobedu gostima doneli Nemanja Milić, Vladimir Torbica (penal), Đorđe Ivanović i Ognjen Mudrinski. Drugi meč odigran je u Subotici, a gosti sa Banovog brda su slavili rezultatom 0:1(0:0). Strelac jedinog pogotka bio je Darko Zorić sa ’’bele tačke’’. Treći meč odigran je u Beogradu, a gostujući tim slavio je rezultatom 1:2(1:2). Strelac jedinog pogotka za ’’brđane’’ bio je tom prilikom Regan Obeng, dok su pobedu Subotičanima doneli Đorđe Ivanović i Ognjen Mudrinski. Ako posmatramo rezultate prethodnih 13 međusobnih susreta u domaćim takmičenjima (u periodu 2009-2017) Subotičani su bili uspešniji sa osam pobeda, uz jedan remi i četiri poraza. Zanimljivo je da su ’’brđani’’ poslednja dva gostovanja u Subotici uspeli da reše u svoju korist.\nU taboru domaćina vlada sjajna atmosfera, a dobri rezultati doveli su ih u situaciju da obore i klupski rekord u broju osvojenih bodova tokom jesenjeg dela sezone. Pomoćni trener u stručnom štabu ’’golubova’’, Savo Pavićević, istakao je tokom redovne konferencije za medije održane pred ovaj susret da se nada nastavku serije nepobedivosti:\n’’Izuzetno cenimo ekipu Čukaričkog, radi se o jednom dobro organizovanom klubu sa kvalitetnim pojedincima. Vodi ih dobar trener koji je napadački orjentisan, kao i mi. Očekuje nas jedna prava prvenstvena i teška utakmica. Nadam se da ćemo mi izaći kao pobednici i nastaviti naš poobednički niz. Krećemo uvek iz svog ’’dvorišta’’, najbitnije je da mi uđemo maksimalno angažovano i da naša želja bude veća od protivnika, jer samo tako možemo materijalizati utakmicu u svoju korist. Moramo da iskoristimo naš teren , da iskoristitimlo svaku našu šansu i da mi budemo ti koji će prvi postići gol. Mislim da je ovo derbi suret dve ekipe koje igraju pravi napadački fudbal. Pozvao bih navijače da budu uz nas i da zajedno slavimo posle utakmice.’’\nPrvotimac ’’golubova’’ Nemanja Glavčić istakao je u svom obraćanju da očekuje tešku utakmicu protiv kvalitetnog protivnika:\n’’Dobro smo radili protekle nedelje i dobro smo se spremili. Znamo sa kime igramo, sa ekipom koja ima kvalitet i iskustvo. Međutim, mi se pitamo, igramo pred svojom publikom i to moramo da iskoristimo. Utakmica se igra u dobrom psihološkom trenutku po nas, pošto smo dva meseca bez poraza i u nizu od dve uzastopne pobede. Želimo da potvrdimo te bodove u sutrašnjoj utakmici. Ekipa igra na gol više, pobednički fudbal i daćemo sve od sebe da prvi postignemo gol. Ali, ako se to i ne dogodi neće biti strašno, jer smo pokazali par puta da znamo i možemo da se vratimo iz rezultatskog zaostatka. Mislim da nas sutra ne može ništa sprečiti da idemo ka svom cilju i novoj pobedi.’’\nGosti u ovaj meč ulaze sa puno respekta prema protivniku, ali su uvereni da mogu stići do veoma važnih bodova. O tome je na redovnoj konferenciji za medije održanoj pred ovaj susret govorio i šef stručnog štaba ’’brđana’’ Nenad Lalatović koji je istakao da očekuje teško gostovanje, ali da veruje u kvalitet svog tima:\n"Ovo je možda najteže gostovanje do sad. Spartak je imao samo jedan poraz, kod kuće od Partizana, ruše klupske rekorde. Organizovan su tim, imaju dobru zadnju liniju, vezni red i napadače. Vođeni su odlično od Veselinovića, kog cenim i poštujem, on je moj veliki prijatelj sa kojim sam polagao za pro licencu. I mi imamo svoj kvalitet u koji verujemo i daćemo sve od sebe da dođemo do povoljnog rezultata. Oni su u ovom trenutku favoriti, na tabeli nam beže za četiri boda i kao što sam rekao, kod kuće igraju dobro, skoro sve su pobedili. Međutim, kao i svaki tim imaju vrline i mane. Pokušaćemo da iskoristimo njihove sitne mane i da dođemo do rezultata. Idemo da se nadigravamo, a ekipa koja bude bila bolja neka pobedi.’’\nStručni štab Čukaričkog nastavlja da vodi borbu sa povredama većeg broja prvotimaca. Napadač Ognjen Mudrinski i štoper Đorđe Đurić imaju prelome kostiju stopala, Bojić povredu prepona, a i mladi napadač Slobodan Tedić neće biti na raspolaganju zbog povrede tetiva.\nMeč 14.kola Super lige Srbije između Spartaka i Čukaričkog igra se sutra, u subotu 21.oktobra 2017.godine, sa početkom u 15:00 časova.


Kosačov: Rusija protiv širenja NATO na Srbiju | Magazin Restart\n„Mi smo kategorično protiv proširenja NATO-a, to se odnosi i na Srbiju i na bilo koju drugu zemlju koja treba da pristupi Alijansi. Proširenje NATO-a je stvar koja ojačava razdvajanje Evrope. U tom slučaju se nastavlja prenošenje zida dalje na istok, a ne uništavanje tog istog zida“, rekaoje Kosačov u intervjuu za Sputnjik.\nKaže i da je to loše za opšte interese, kao što je borba protiv terorizma.\n„Srbija zapravo ne treba da bira između NATO-a i nečeg drugog, ona bi u tom slučaju birala između NATO-a i kolektivnog sistema bezbednosti“, rekao je Kosačov.\n„Mi nemamo nikakav problem sa evrointegracijama Srbije. Druga stvar je, kako kažu, to što se đavo uvek skriva u detaljima“, istakao je Kosačov.\n„Vidimo da je problem u tome što je jedno od prva dva poglavlja koja su otvorena Poglavlje 35, gde se skriva pitanje Kosova. Mi ne možemo da odlučujemo da li su ti uslovi za Srbiju prihvatljivi ili ne. To treba vi da rešite“, kaže ruski zvaničnik.\n„Mi imamo iskustvo iz prvog talasa evrointegracija istočnih zemalja, Češke, Poljske i Mađarske, koje su se konsultovale sa Rusijom da li će to doneti neku štetu. U sledećem talasu smo videli problem, Ukrajina nam je rekla da se to nas ne tiče. Naravno da s tim ne možemo da se složimo. Sada ne znamo kako će to izgledati u vašem slučaju. Smatramo da Srbija ne sme da dopusti da slepo praćenje evropskog puta bude nauštrb njenih nacionalnih interesa. Ali ovde sve zavisi od same Srbije“, dodao je on.\n„Vidimo da je jednostrano osuđivao, 80 odsto osuđenih su Srbi. Sudska odluka u Karadžićevom slučaju je neopravdano surova, smatramo da je u tom konfliktu bilo više strana koje bi trebalo da budu osuđene. Oslobađajuća presuda Šešelju je, po mom mišljenju, bila neočekivana za sve nas. Teško mi je da logički ocenim rad sudija, ali u slučaju Šešelja moguće je da je to u duhu predizbornih dešavanja, Kosova ili uvlačenja Srbije u NATO“, ocenio je Kosačov.\nPredsednik Vlade Srbije Aleksandar Vučić u sredu je u razgovoru sa Kosačovom i predsednikom Odbora za socijalna pitanja Saveta Federacije Rusije Valerijem Rjazjanskim istakao da Srbija ostaje na poziciji vojne neutralnosti.


Tekst objavljen: 12.05.2016 14:06\nDolar je u sredu oslabio u odnosu na korpu glavnih valuta nakon šest dana uzastopnih dobitaka, uz pad cena na tržištima akcija koji je ubrzao investitore da izađu iz pozicija i preusmere se na tradicionalno siguran jen.\nJen je ojačao preko pola procenta u odnosu na dolar i oko četvrtine procenta prema evru, tako da se polako stabilizuje od kada je zabeležio 19-mesečni minimum prema dolaru i devetomesečni minimum u odnosu na evro početkom ovog meseca.\nPrinosi na dužničke hartije u SAD nastavljaju da padaju zbog sve lošijih očekivanja po pitanju povećanja kamatnih stopa u narednih 18 meseci.\nDolarski indeks, koji prati kretanje dolara u odnosu na korpu šest glavnih valuta, izgubio je 0,3 procenta i trgovao se na 94,015 poena, udaljivši se od dvonedeljnog maksimuma od 94,356 koji je zabeležen dan ranije.\nDolar je oslabio 0,6 procenata na 108,66 jena, nakon što je prethodno zabeležio dvonedeljni maksimum od 109,38 jena tokom trgovanja u Aziji. U odnosu na evro dolar je oslabio 0,3 procenta na 1,1400.\nU sredu se međubankarsko devizno tržište otvorilo na nivou od 122,70/123,00. Tokom prepodnevnog dela trgovanja dinar je blago ojačao na 122,65/95, uz fluktuacije od pet para.\nObim zabeležen na međubankarskom tržištu do 12,30 časova iznosio je 8,9 miliona evra po prosečnom kursu od 122,8488. Tokom popodnevnog dela trgovanja dinar je ojačao na 122,60/90. Tržište se zatvorilo na 122,60/90.\nObim na međubankarskim prekonoćnim pozajmicama (BEONIA) iznosio je 4.350 miliona dinara na nivou od 2,55 do 2,61.\nvesti sa tržišta međubankarsko devizno tržište jen dolar dolarski indeks


Vreme je za KONAČNI OBRAČUN Fudbalska bura i u Nemačkoj i Španiji, a Atletiko i Real DANAS odlučuju ko će na šampionski tron! - Sportal\nDijego Simeone i Zinedin Zidan Foto: Stare Slike\nN. Z. L. - Vest objavljena: 09:31 - 22.05.2021\nDanas su na programu svi mečevi 34. kola Bundeslige i većina duela 38. runde Primere.\nU Nemačkoj je dosta toga rešeno, titula je otišla Bajernu, pa se borba vodi za opastanak, dok je u Španiji u fokusu šampionska trka Atletika i Reala, ali takođe i borba "davljenika".\nOdavno je Bajern obezbedio šampionsku titulu, dok je Augzburg daleko od opasne zone, pa duel poslednjeg kola nema rezultatski značaj, ali će svakako domaći tim želeti da se na lep način oprosti od nacionalnog prvenstva, jer iz poslednja tri kola ima samo jedan trijumf.\nLajpcig je siguran na drugoj poziciji, ali Union nije na sedmoj, pa će pokušati da iskoristi nedostatak motiva kod gostiju, koji iz poslednja dva kola imaju bod.\nOva utakmica mogla bi da bude presudna za obe ekipe. Verder juri opstanak u poslednji čas, ali je u očajnoj formi s bodom na minulih pet utakmica, te mu ni danas neće biti lako protiv tima koji je veliki favorit i koji pokušava da dođe do mesta koje ga vodi u evrokupove.\nSerijom od šest prvenstvenih pobeda, Dortmund je uspeo da osigura mesto u Ligi šampiona, a nakon trofeja u Kupu Nemačke, sada ima priliku da se osveti Bajeru za poraz u prvom delu sezonu (2:1).\nHerta je tik iznad timova koji su opasnosti, ali ne mora da strahuje, te iako će i jedni i drugi biti bez nekoliko standardnih igrača, ima priliku da se favorizovanom Hofenhajmu osveti za bolan poraz iz prvog dela sezone (3:0).\nOčajno igra Ajntraht u poslednje vreme, iz poslednja tri kola ima dva poraza i remi, zbog čega je ostao bez Lige šampiona, a sada može da prekine crnu seriju, protiv tima koji se nalazi na 10. poziciji.\nŠalke je odavno ispao, dok Kelnu samo pobeda daje nadu za opstanak, u slučaju da se poklope i rezultati na ostalim utakmicama.\nVolfsburg je siguran na 4. pozciji, baš kao i Majnc na 13, te "zeleni" poslednji duel dočekuju kao veliki favoriti, protiv tima koji u poslednja tri kola nije slavio.\nOvo će biti jedan od najzanimljivijih duela, jer bi Štutgart eventualnom pobedom mogao da se nada Ligi konferencija, dok su gosti prvi tim iznad crte s samo bodom prednosti u odnostu na Verder, koji je na 16. poziciji.\nDomaćin je već u drugoj ligi, dok Barselona nije među timovima koji se bore za titulu, a Eibar je neko ko im je na tom putu odmogao, jer je duel ovih timova u prvom delu sezone završen rezultatom 1:1.\nUeska je prvi tim iznad opasne zone, ali samo zbog boljeg međusobnog skora s Elčeom, koji ima jednak broj bodova i nalazi se na 18. mestu, zbog toga domaćin mora kako zna i ume da dođe do bodova protiv "slepih miševa".\nBilbao je u gornjem delu tabele bez mogućnosti da se plasira u evrokupove, dok je domaćem timu neophodan uspeh, kako bi mogao da se nada opstanku u elitnom društvu.\nSosijedad ne bi mogao da ostane bez mesta u evrokupovima, ali bi mogao da Ligu Evrope zameni Ligom konferencija, zbog toga će ići na trijumf protiv tima koji je "ušuškan" na sredini tabele.\nValjadolid gleda na nižem rangu, dok bi Atletiko pobedom na stadionu "Hose Sorilja" stigao do 11. titule, ali u slučaju remija i trijumfa Reala, tim Dijega Simeonea će ostati bez krune, jer kraljevski klub ima bolji međusobni skor.\nBetis je u sličnoj poziciji kao Sosijedad, jer mu Viljareal diše za vratom, dok je Selta prvi tim iza mesta koja vode u Evropu, ali nema šanse da se tamo plasira kada je naredna sezona u pitanju.\nReal Madrid će sve karte položiti na napad i po svaku cenu ići na pobedu, ali i prizivati sreću i nadati se da Valjadolid može da iznenadi Atletiko.\nEvropski fudbal Bet Blic Primera Bundesliga